Gipuzkoako hanburgesarik onenetarikoak Soraluzen daude - Soraluze - Plaentxia.eus\nGipuzkoako hanburgesarik onenetarikoak Soraluzen daude\nUbane Madera 2019-06-12 09:58\nIñaki Iñarra berak egindako hanburgesak erakusten.\n30 bat harategik aurkeztutako hanburgesen artean, Soraluzeko Iñarra harategian egindagoek aipamen berezia eskuratu zuten Donostian ospatu berri den lehiaketan. Iñaki Iñarra pozik dago, harategiarendako “bultzadatxoa” izango delako.\nDonostian jokatu zuten Gipuzkoako II. Hanburgesa Lehiaketa, Gipuzkoako Merkataritza Federazioko Gipuzkoako Harakinen Elkarteak antolatutako Donostia Burger Week 2019 ekimenaren baitan. Maiatzaren 28an izan zen.\nBertan Iñaki Iñarra Soraluzeko harakinak ere parte hartu zuen, lurraldeko beste 30 bat harakinekin batera. Norberak egindako txahal-hanburgesa lehiaketa izan zen, eta Iñaki Iñarra soraluzetarrak aipamen berezia eskuratu du Kalebarren kaleko harategian egindako hanburgesengatik.\nIñarrak esplikatu duenez: “Esan zidaten oso ondo zeudela gure hanburgesak. Ez zirela batere fuerteak, espezia gutxi zituztela eta gustatu egin zitzaizkiela. Esaten dute liburuetan eta lapikoan ipinitzen dena egoten dela, eta gure hanburgesak ere horrelakoak dira. Aparteko osagai bakarra kontserbantea da, legeak derrigortzen duelako kontserbantea botatzea”. Pozik dago Iñarra aipamen horrekin, dioenez “bultzadatxoa da” harategiarendako.\nIñarraren hanburgesak probatu nahi dituenak bariku honetan izango du aukera, Bizikale Azoka dela-eta Plaza Zaharrean jarriko duten txosnan, bertan banatuko diren pintxo berezietako bat izango baitira Iñarraren hanburgesa txikiak.


Gallarta Boxing (Kronika) - EMAIONK\nGallarta Boxing (Kronika)\nBy Jon Arakama on 2017-10-22\nMiguez ikusgarri egon zen; Larrinaga, aldiz, estu\nSpeakerak galdegin zuen eta ikusleek erantzun, prest zeuden harmailak burrunba egiteko. Mila lagun inguru sartu ziren atzo Gallartako Txikito Frontoian eta den-denak irten ziren ase.\n“Larri”-k, Miguezek eta Lunak irabazi egin zuten ordaindutako boxeoan. Horrez gain, boxeo olinpikoaren araupean borrokatu ziren hamabi gerlariren artean, Gabriel Moreno saria jokatu zen.\nJulen Totorikak (BilboKO) eta Jon Cortegosok (Mampo Gym) eman zioten hasiera ekitaldiari. Hasiera ederra, lehia estua izan baitzen. Kolpe gogorrak trukatu zituzten biek, baina Totorikak gehiago konbinatu zuen eta horrelaxe eraman zuen garaipena, bere debutean.\nSantiago Vanegas (Castrobox) eta pasa den urteko sariaren irabazlea, Douglas dos Santos (Okinawa), igo ziren ringera ondoren. Duda izpirik gabe, egurra ematera irten zen Vanegas; erritmo oso altuarekin hasita, hotz harrapatu zuen dos Santos eta borroka osoari eragin zion.\nVanegas (ezker) vs dos Santos (eskuin)\nDouglasek irmo erantzuten zuen arren, Vanegas hazita zegoen eta handi egin zen, borrokari buelta emateko edozein saiakera zapuztuz.\nAnder Llodio (Izarrak) eta Iñigo Medranok (Mampo Gym) harmailak altxarazi zituzten. 80 kilotan hitzartutako guda, indar handiz sartzen ziren ukabilkadak eta horrek zirrara eragin zuen ikuslegoan. Hiru roundetan dena eman ondoren Llodiok eraman zuen garaipena.\nJon Jaderren (Elite Sport) txanda iritsi zen, bazekien zertara zetorren eta, halaxe, ikuskizuna eman zuen. Ondo eutsi zion Bryan Smithek, baina argi gailendu zen “Jonja”. Bi besoekin azkar konbinatuz eta desplazamentu eta eskiba biziekin, gaueko protagonista bilakatu zen. Berarentzat izan zen borrokalaririk onenaren Gabriel Moreno saria.\nSari bera bilatzen zuen Juan Carlos Barrerak (Mampo Gym), Iñigo Baigorriren (Kuraia) aurrean zegoenean. Harrotasunez egiten zuen aurrera, presioa sartuz lortu zuen Baigorriri kontaketa bat egitea. Kuraiako borrokalariak ausart erantzun zuen, baina Barreraren presioa eta iniziatiba erabakigarriak izan ziren epaileentzat.\nBaigorri (ezker) vs Barreras (eskuin)\nBoxeo olimpikoko azken lehia Haritz Lopezen (Mampo Gym) eta Jon Ander Perearen (Bilbobox) artekoa izan zen. Zezen batek bezala egiten zuen aurrera Lopezek, mexikar erara dena jokatuz, eta halaxe eman zioten garaipena epaileek.\nJon “Good Boy” Miguezek ikuskizuna eman zien bertaratu ziren zaleei\nSaul Lunak eman zion hasiera ekitaldiaren bigarren zatiari. Iago Barros (1-7-2) asturiarra zuen aurrean, arriskua aurreikusia zegoen, baina sorpresa ematetik gertu ibili zen Barros.\nEman bai, baina jaso ere egin zuen etxekoak, galiziarrak gertutik erasotzen zion; Luna, altuera aprobetxatuz, distantziatik konbinatzen saiatzen zen. Epaileek Lunari eman zioten garaipena bere bigarren borroka profesionalean, Barrosek kiroltasun handia erakutsi zuen eta harmailak bereganatu zituen.\nJon “The Good Boy” Miguez bere saltsan ibili zen. Borrokalari ezker eta mugikorra zeukan aurrean, Israel “Lokito” Muñoz. Bigarren borroka profesionala zen bientzat baina atentzio handia piztu zuten.\nEtxeko izar gazteari gaua zapuztera zetorren Muñoz eta hala hasi zen, harrotasunez aurrera eginez eta kartak mahai gainean jarriz. Miguezek ohikoa duen lasaitasunarekin erantzun zion, kontraeraso garbiekin. Lehen rounda amaitu aurretik lurrera joan zen “Lokito” eta txirrina entzun arte heldu zion Miguezi.\nMuñoz (ezker) vs Miguez (eskuin)\nRoundak pasa ahala Miguezen nagusitasun teknikoa nabarmen egin zen, angelu ezberdinetako kolpeak joz eta ringaren erdigunea bereganatuz. Izar gazteak disdira egin zuen eta ikuskizuna eman zien bertaratu ziren zaleei.\nIbon Larrinagarena izan zen ekitaldiko azken lehia, borroka nagusia. Reynaldo Cajina (14-44-5, 10KO) nikaraguarrari ahal bezala aurre egin zion Ibonek. Boxeatu baino gehiago, misilak jaurtitzeari ekin zion Cajinak “Larri”ri atzera egitera behartuz.\nInguruan dantza egitera behartuta, kolpe zuzenekin puntuak lortu zituen Ibonek, baina ez zen truke handirik egon inoren partetik. Epaileek etxekoaren alde egin zuten erabaki eztabaidatsu batean eta, emaitza eman aurretik, ihes egiten saiatu zen Cajina.\nGaur goizean mezu hau bidali du bere facebooketik:


Herritik eta herriarentzat | zirikatzen\n← Ospakizunen bilakaera\nJaiak zeratarako? →\nmartxoa 13, 2017 atalean administratzailea -k publikatua\nJaiak norentzat diren pentsatzerakoan beti datorkigu burura “herritik eta herriarentzat” leloa. Ohikoa da herrikoiak izatearen aldarria egitea. Baina, jai herrikoiak munduko edozein txokotan eman ahal dira eta jendartearen edozein alderdik sortutakoak izan ahal dira, hots, “fiestas populares” deritzotena. Horren adibide dugu “el toro de Tordesillas”, berez jai hau herrikoia den arren ez du guk jarraitu nahi dugun eredua inondik inora ere bermatzen. Beraz, “herrikoi” izena motz geratu zaigu eta “parekide, euskaldun, parte-hartzaile…” bezalako abizenak jarri dizkiogu kontzeptu honi. Hala ere, jaiak ez dira benetan gustatuko litzaigukeen bezain parte-hartzaile, euskaldun, parekide, ekologiko, autogestionatu ezta herrikoiak.\nUrteetan zehar eredu bat jarraitu izan delako, urteekin, diru iturriak handitzeko aldatuz joan dena baina gaua erdigune beti izan duena. Gainera, eredu hau ez du herria ardaztzat hartzen. Adibidez, hainbatetan gertatu izan da jaiak jendea erakartzeko antolatzen direla, kanpoko jende ahalik eta gehien joan dadin eta horrela diru-sarrerak handitu daitezen, herrikoak bertan bigarren plano baten utziz.\nBeraz, gaua abiapuntutzat harturik, jaia adin tarte batera mugatzen da. Baina guzti hau gaur egungo jendarte zein sistemak sortzen du. Gazteek nahi dutena gauean topera irten eta desfasatzea da, eta hurrengo egunean etxean gelditu herriko jardueretan parte hartu gabe, berriro gauerako deskantsatzen. Herri izaera galtzen ari da eta gero eta indibidualistagoak garen heinean jaien helburu bakarra norberaren dibertsio zein desfasea bilakatu dira. Gainera, honek egunean zeharreko ekintzetara jende gutxi joatea dakar, beti gazteak edo gazte bizimodua daramatenak eta pentsaera politiko antzekoetakoak, ezkertiarrak alegia.\nHaurrentzat ere tailerrak egiten diren arren, oso gutxi joaten dira eta ez dira ikusgarriak izaten, haien presentzia jaietan minimoa da. 40 urtetik gorakoekin, etorkinekin, aitona-amonekin… berdin gertatzen da, ez ditugu jaietan ikusten ez delako programazioan ahalbidetzen haiek ere jaiak haienak sentitzea.\nHonen ondorioz, herri eta auzo batzuetan jaietako parte hartzea gutxitzen ari da. Gero eta jende gutxiago mugitzen da antolaketan, eta, beraz, txosna zein eguneko jardueren kopurua ere gutxitu egin da leku askotan. Hau aldatzeko bidean, uste dugu ezinbestekoa dela egungo jai ereduaz eta etorkizunean izan nahi dugunaz hausnartzea.\nHIRUGARREN BLOKEA MARTXAN! zirikatzendeustu.wordpress.com/2021/11/23/hir… 1 week ago\nOinarrizko mekanika tailerra! zirikatzendeustu.wordpress.com/2021/05/10/oin… 6 months ago\nBIGARREN BLOKEA MARTXAN DA! zirikatzendeustu.wordpress.com/2021/05/10/big… 6 months ago\nDESKARGARAKO PREST! zirikatzendeustu.wordpress.com/2021/05/09/des… 6 months ago\nMetodo zientifikoa! zirikatzendeustu.wordpress.com/2021/03/23/met… 8 months ago


Arantza Zuluetaren egoera salatu genuen larunbatean\nHiru urte bete dira euskal presoen abokatua espetxeratu zutenetik eta bakarturik dute ordutik.\nEhunka lagun kalera atera dira Bilbon, Arantza Zuluetaren egoera salatu eta haren askatasuna exijitzeko. 'Isolamendurik ez! Arantza askatu!' lelopean egin dute martxa, Bilboko Areatzatik abiatuta. Abokatuaren askatasuna galdegiteko plataformak antolatuta egin dute protesta.\nPuerto de Santamariako espetxea dago Zulueta (Cadiz, Espainia) eta bakartuta dute. Manifestazioarekin salatu nahi izan dute Zuluetak hiru urte daramatzala espetxean eta hasieratik bakarturik dutela. Espetxe zaindariekin ez beste inorekin harremanik izan gabe kasik dago euskal presoen abokatua, egunean ziega barruan 20 ordu ematen dituela.\n2014ko urtarrilean atxilotu zuten Zulueta, EPPK Euskal Preso Politikoen Kolektiboarekin eta euskal gizartearen arteko bitartekari lana egiteko sortu zen talde bateko gainontzeko kideekin batera. Operazio hartatik espetxea jarraitzen duen bakarra da. "Erakunde terroristako kide" izatea leporatzen diote. Bakartuta dutenez, haren egoera salatzeko protestak eta ekinbideak ugaritu egin dira azkenaldian.


Co2 zatikako laser hornitzaileak eta fabrika |Txinako Co2 zatikako laser fabrikatzaileak\nCO2 zatikako laser makina laser edertasun ekipamendu profesionala da, laser izpia dermisan eraginkortasunez sar daiteke.larruazala berreskuratzeko sistema onuragarriena da eta kolagenoaren birmoldaketaren epe luzerako efektua lor dezake, baita azala zahartzearen egoera hobetzea ere, argiaren esposizioagatik.\nKlasikoa 2 in 1 Baginala estutzeko heldulekua CO2 zatikako laser makina\nSalmenta onena eta kalitate oneko CO2 zatikako laser makina, 2pcs heldulekua, RF CO2 zatikako laser heldulekua eta baginako heldulekua, eraginkortasunez kendu sarkoma, larruazala gaztetzea, azala zuritzea.gure bezeroen iritzi asko ditugu, emaitza nabaria lortu dute, beraz, orain oso ezaguna da, interesa baduzu, informazio zehatza eta bideo batzuk bidaliko dizkizut.\nCO2 zatikako rf hodi laser gailua larruazala birsortzeko\nEreduzko CO2 laser-makina zatiki hau larruazala berritzeko, larruazala gaztetzeko, orbainak kentzeko, baginala estutzeko, hozteko sistema airez da, potentzia 40w-koa da, eskaneatu grafiko desberdinak onartzen ditu, funtzionatzeko erraza da, kalitate handiko eta prezio onenarekin.\n2 frakzioko CO2 laser azala altxatzeko makinarako\nFraxel makina 2 frakzioko CO2 laser makina da, bi pieza zatikako CO2 heldulekua aurpegirako eta gorputzerako, funtzio nagusia azala gaztetzeko, aknea kentzeko eta zimurrak kentzeko da.teknologia segurua da, ez minik azala eta begia.\nMetalezko hodi CO2 zatikako laser edertasun ekipamendua


(Zapaldutako) herri baten (a)normaltasunaz • ZUZEU\nEta bakea… nola hitz egingo dugu, bada, bake egoera edo prozesu batez herri kolonizatu batean? Bakea askatasunarekin etorriko da… edo erabateko asimilazioarekin. Gure herria erresistentzia egoeran dago (egoera anormala, beraz), bi estatu boteretsuren indarkeria jasatzen duelarik. Eta indarkeria hori, nahiz eta geroz eta ezkutatuago egon, identifikatzen jakin behar dugu. “Garai berrietan”, desagertu den indarkeria bakarra ETArena izan da.\n3 pentsamendu “(Zapaldutako) herri baten (a)normaltasunaz”-ri buruz\nerne 2016-12-01 13:08\nErabat ados, baina tamalez horrela pentsatzen dugunok gutxiengoa gara (edo hori ematen du EAEko azken hauteskundeak ikusita) eta ez dago gure pentsaera babesten (eta zabaltzen) duen alderdi politikorik. Dakidanez Orreaga taldekoek zarete bakarrak 🙁\nOrtzi Murua Berra 2016-12-02 22:06\nEgia da erabiltzen den terminologiak, ETAren borroka armatuaren bukaera fase honetan, gure herriaren askapen borrokarekiko kontraesanik izan dezakeela. Hala, bake, normalizazio eta gisako terminoak tentu handiz erabiltzekoak dira, egungo egoera onartu eta eraldaketarako aukerak guziz itxi ez daitezen.\nHoriek hola, eta artikuluan erabili metaforari helduz, bi bide daude: bagoitik salto egin eta eta gure trena eraiki (agian behar eztugula ere ondoriozta genezake) edo bagoia bera lokomotiba bilakatu eta trenetik askatu.\nxx 2016-12-06 11:10\nZapaltzaileak beti konkista eta gero nahi du “pazifikazioa” “estabilitatea” eta “normaltasuna” iada konkistatua duen lurraldean, lehenago inoiz ez.


Txokotik zabalera (I) - Garaigoikoa\n"Txokotik zabalera" liburua ari naiz irakurtzen, Dabid Anautek egina.\nIruzkina egin aurretik liburutik ateratako orri bat ekarri nahi dut hona, copyright-aren legeei kasurik egin barik.\nEuskara normalizatzeko edo berreskuratzeko formulen edo proposamenen artean, askotariko aukerak ditugu: hizkuntza-ekologian edo paradigma ekologikoan oinarritzen direnak, estatu bat izatea ezinbesteko jotzen dutenak, gakoa hizkuntza-komunitatea trinkotzean jartzen dutenak, hizkuntzarena ia kontu edo auzi estetiko hutsa dela diotenak, gure arazo osoa -eta irtenbidea, noski- komunikazioan edo diskurtsoan kokatzen dutenak, Fishmanen eskailera igo nahi dutenak, literatur eta kultur produkzioa giltzatzat hartzen dutenak, ...\nBada, nire ustez behintzat, horien guztien arteko sintesia izanen litzateke formularik egokiena. eta badakit ez dudala deus berririk asmatu. Baina segi dezagun hariarekin. Esan bezala, hizkuntza hautatzeko garaian erabakia alde batera edo bestera eramanen duten faktore ugari dago, egoeraren eta hiztunaren arabera pisu handiagoa edo txikiagoa izanen dutenak: balio etikoak, presio soziala, legea, harreman-sarea, norberaren gaitasuna, balio estetikoak, komunikazioaren eraginkortasuna, balio pragmatikoak, jarrera politikoa, diskurtso sozial nagusia ... Hizkuntza normalizatuko badugu, ziur asko horietan denetan eragin beharko dugu, eta faktore guztiak edo gehienak, neurri batean behintzat, euskararen alde jartzen saiatu beharko dugu. Ospitaleratu zaituztenean euskaraz egin nahi baduzu, esaterako, alferrik izanen da hizkuntza-ekologiaren oinarri guztiak barneratuta izatea, sendatu behar zaituen mediku eta erizain guztiak erdaldunak baldin badira; alferrik diseinatuko dugu hizkuntza-planik edo hizkuntza-legerik ederrena, herritarrek euskararekiko gutxieneko atxikimendurik ez badute; alferrik izanen dira hizkuntza-eskubideak, hiztunak euskaraz deseroso eta sufrituz aritzen badira; alferrik ...\nHorrekin zer esan nahi dugun? Bada, planteamendu edo formulazio teoriko-praktiko guztiek dutela ziur asko beren egiaren eta arrazoiaren puska, eta osagai guztiekin osatu beharko genukeela euskararentzat errezeta osoa eta erabatekoa. [..] Badakit ume inuzente baten ametsaren tankera duela ideiak, eta esatea egitea baino askozaz ere errazagoa dela; baina zer eginen diogu, hala iruditzen zait niri.\ndabid_anaut euskara hizkuntza_soziologia normalizazioa sl soziolinguistika txokotik_zabalera\nBenito 2007-01-04 20:56 #1\nEklektizismoa proposatzen ari da Anaut azken baten. Hizkuntzen irakaskuntzan ere antzeko planteamenduak zabaltzen hasi dira aspaldi. Dena dela, herri honetan hainbeste gustatzen zaigu alderdi, futbol-talde edo koadrila batekoak izatea, ze hortik irteten dena alde batera uzten dugu segidan.
\ntxerra 2007-01-05 09:51 #2\nNik blogera ekarri dut hizkuntzaren normalizaziorako lehen aldiz ia-ia ikusten dudalako eklektizismoaren proposamena. Hori bai, herri hau ezagututa ... Badakizu lau euskaldun batu eta ziur bi alderdi politiko, bi koadrila, bi soziedade, bi konpartsa, ... kainismo ikaragarria.
\nBenito 2007-01-05 15:37 #3\nHori baino gehiago esango nuke "sota kaballo y rey" egiteko zale garela. Mekanika bat hartu eta hortik beti.
\nXabinaitor 2007-01-29 22:05 #4\nHara, ba niri oso egokia iruditu zitzaidan aspaldi ez, Rufino Iraolak erabili.com-era eramandako iritzia: euskararen mundutik engainua desterratu behar zela zioen, eta bat nator erabat. Eta engainua desterratzeaz gainera, gogoa berreskuratzeko zerbait egin behar delakoan nago, ze iruditzen baitzait, inoizko baliabide, azpiegitura eta prestakuntza handienak izanda geldoegi doala barkua... ilusio faltak, tripulazioaren arteko istiluek eta bidaiarien etsiak jota. Ez ala?\ntxerra 2007-01-31 10:32 #5\nOro har ados nago zuk egindako diagnosiarekin. Hala ere, gauza bat azpimarratu nahiko nuke. Sarritan mundu honetan gabiltzanok diagnositik haratago ez dugu aurrerapausorik ematen. Eta Dabid Anautek egoera gainditzeko metodoez ari da entresaka horretan. Diagnosia bai, baina irtenbideak behar ditugu, korapiloa askatu behar dugu, nahiz eta jakin euskalgintzaren bideak luzea eta jarraitua izan behar duen.


EMAKUMEZKOEN ELITE: Etxeko indarra nazioarteko geldialdia baino lehen - Euskal Saskibaloi Federazioa\nAlbisteak / Elite / EMAKUMEZKOEN ELITE: Etxeko indarra nazioarteko geldialdia baino lehen\nEmakumezkoen Endesa Ligako 10. jardunaldia ostiralean jokatu zen, datorren asteko nazioarteko partidak direla eta. Eta ostiraleko gauak etxean jokatu zuten bi taldeen garaipenak utzi zizkigun: Lointek Gernika Bizkaia eta IDK Euskotren. Bere aldetik, Kutxabank Araski porrot gogorra jaso zuen La Lagunan.\nAzken laurden ikusgarriari esker, Azu Muguruzaren neskek garaipena lortu zuten Erregina Kopa jokatzeko aurkari zuzenaren aurrean. Oso lan koralarekin, neurketaren aurrea eraman zuen Cadi La Seuk, atsedenaldira arte.\nBaina dena aldatu zen Gascaren aldageletan egon eta gero. Irudi hobea erakutsi zuen IDK Euskotrenek eta partidari buelta ematen lortu zuen. Baina onean iristear zegoen. Eta azken laurdenean izan zen: sei minututan, 42-39tik 54-40ko emaitza ikusgarrira.\nGasteizko taldeak ez du bolada ona aurkitzen. Spar Gran Canariaren aurkako garaipenaren ondoren eta Casademont Zaragozaren aurkako 20 minutuak ostean (26-31 atsedenaldian), Madelen Urietaren neskek porrot argia jaso zuten bolada onean dagoen aurkari baten aurrean (lau garaipen jarraian).\nHasierako 7-0ekoa etxekoentzat eta gasteiztarren hutsartea 13-5ekin. Gasteiztarrek erreakzioanatu zuten eta 3 puntura hurbildu ziren bigarren laurdenean (26-23), baina Ciudad de la Laguna Tenerifek ez zien aukerarik eman nahi: 15-3ko partziala atsedenaldira arte (41-26). Kolpe honek Kutxabank Araski lur jota utzi zuen eta, amaierara arte, etxekoek 20 puntuko aldeaz gozatu zuten.\nBigarren astez jarraian, Lino Lopezen neskek gure taldeenetako bati irabazi zioten. Beti aurretik Ferroleko taldea, baina beti aurpegia emanez Alberto Cearen neskek. Barakaldotarrek momentu zaila gainditu zuten bigarrenean (39-27), atsedenaldira bizirik iristeko (40-34).\nPartida parekatua izan zen 25 minutura arte (48-40). Hortik aurrera, 13-0eko partzialak epaia eman zion partidari.\nPasaden igandean Azkoitian jasotako porrot mingarriaren ondoren, Andoni Lazkanoren neskek ezin hobeki erreakzionatu zuten, denboraldiko bigarren garaipena lortuz Galiziako lurraldeetan. Eta emaitza hori erdietsi zuten hasiera ikusgarriaren bitartez: 0-10reko partziala 3 minututan.\nPartidan sartu zen Maristas Coruña markagailua estutzeko bigarren laurdenaren hasieran (16-19). Baina gipuzkoarrak arin ihes egin ziren, 0-12ko partzialari esker (16-31). Eta atsedenaldiaren ondoren, 20 puntuko aldean kokatu ziren.\n6 azaroa, 2020|Elite, Liga Femenina, Nabariak|


Ut pluvia poiesis (2 poema euritsu) - High alaitasuna\nHasiera » Poemak » Ut pluvia poiesis (2 poema euritsu)\nUt pluvia poiesis (2 poema euritsu)\nUt pictura poiesis, nola irudian hala poesian, esaera klasikoak dioenez. Bere liburu berrian Juan Kruz Igerabidek moldatuta, ut pluvia poiesis: nola eurian hala poesian. “Aireko arte garaikidea” da euria Juan Kruzen begietan, eta arte handiz euria eta zahartzaroa elkarrekin margotzen ditu orrialdeotan, urtaroz urtaro. Euria gai edo motibo nagusitzat harturik denboraren igaroa irudikatzen du, poemaz poema.\nLainoa janez du izena liburuak. Japoniako lurrina dakarkigu hasieratik, zeren izenburuak keinu egiten baitio Busonen haiku bati:\nLainoa jan du\nta gereziondoak bota.\nYoshino Mendia (吉野山, Yoshinoyama) da gereziondoak ikusteko Japoniako leku kuttunetakoa, eta gustuko du Juan Kruzek haiku klasiko hori, Issarenekin eta Bashorenekin batera (Buson, Issa eta Basho: haikuaren Hirutasun Santua).\nPoesia atmosferikoa eta aforistikoa da Juan Kruzena, samurtasunez eta paradoxaz beterik: “Poetak enarak bezain libre dira, halabeharrezko behar gori baten kariaz.” Zaila da euriari buruzko poema horien artean bakarrik bat aukeratzea, denetan baitago zer edo zer aipagarri eta gozagarri; horregatik bi ekarriko ditut hona.\narku eta zutabe dario\nurezko katedral honetara,\nnon mirariz sendatzen baitira\nmunduan inori axola ez zaizkion\nurre-proportziorik gabeko gurasoak,\nihesbiderik gabeko lanbideak;\ndena goxatzen dute\neuriaren sabai gotikotik\ndatozen kantika horiek;\neuriz blaitu eta hartan baitaratu\nbesterik ez da egin behar,\neta birao batzuk bota ahapeka.\nEuriak zerua lurrera dakar\nezin konta ahala ur-hariri tiraka.\nUdazkeneko euri-jasa bakoitzak\nlurreragotu egiten du zerua,\nbaina egun urdinetan\neta zeruak errebotez jotzen du sabaia,\nirribarre mugagabea hedatuz,\nitxaropen grisa bertan gora deseginez,\negun lanbrotsuen zoria\nestimatzen dugunon kaltetan.\nDepresio endogenoaren sintomak\neta erantzun diet endogenoa baietz\nbaina presioa soilik.\nLainoa janez (Erein, 2015)


Mintzapraktikaren bueltan jardunaldia urriaren 19an Arrasaten - Mintzalaguna\nTopagunea Kategoria gabe 21 iraila, 2017 0 Comment\nArrasateko Zahar-Berri egitasmoak 20. urteurrena ospatzen duela baliatuz, Mintzapraktikaren bueltan jardunaldia antolatu du Arrasateko AED elkarteak, Euskaltzaleen Topagunearekin elkarlanean. Datorren urriaren 19an egingo da jardunaldia, Arrasateko Kulturaten, areto nagusian. Jardunaldian mintzapraktika programen inguruko ekarpenak zein egitasmotik kanpoko eragina zabaltzeko proposamenak ere aurkeztuko dira.\nGaur egun oso ohikoa da Euskal Herriko edozein txokotan euskaraz hitz egiten ari diren mintzalagun taldeak ikusi eta entzutea. Izan ere, oso zabaldua dagoen egitasmoa da mintzapraktikarena, 25 urtean bilakaera handia izan duen ekimena. Urte guztiotan, euskara gehiago erabili nahi duten pertsonen inguruan, taldeak sortzen joan dira eta 6.000 lagun baino gehiagok osatutako mugimendu bat hedatu da Euskal Herriko herri eta eskualdeetan. Kide gehiago edo gutxiago dituzten mintzapraktika taldeak ia lurralde guztietan daude hedatuta jadanik.\nUkaezina da urteotan guztiotan mintzapraktika egitasmoak zabaltzen eta sendotzen joan direla, gero eta tresna eta proposamen gehiagorekin hazten joan den komunitate bat dela. 80 egitasmo baino gehiago daude egun, eta hauetako dinamizatzaileen arteko harremana handitzen doa. Topagunearen mintzapraktika batzordetik antolatzen diren formazioa, kanpaina bateratuak eta Mintzaeguna, horren adibide dira. Baita ohiko programen ondoan sortzen joan diren ekimen eta aldaerak ere: guraso-lagunak, mintzakuadrillak, mendi edo bizikleta taldeak eta beste hainbat.\nGalderak erantzun eta bide berrien bila\nBerriki aurkeztu den mintzapraktika egitasmoetan izena-emateko kanpainan azaldu den modura, mintzapraktika egitasmoetako partaideak, bidelagun eta bidelariak, motibazio ezberdinekin hurbiltzen dira mintzapraktika egitasmoetara, eta sarri, bakoitzaren ekarpenaren eta funtzioaren inguruko zalantza eta galderak sortzen dira partaide hauen artean. Galdera horietako batzuei erantzun nahian antolatu da urriaren 19ko jardunaldiaren egitaraua. Horrekin batera, mintzalagun taldeetatik kanpo euskaraz bizitzeko tresna eta baliabide gehiago ere landuko dira Arrasaten.\nJardunaldia bidelagunen ekarpen eta esperientziekin abiatuko da. Maite Agirre Euskaltzaleen Topaguneko kideak bidelagunek programari eta euskalduntzeari egiten dioten ekarpenak aletuko ditu lehen hitzaldian. Ondoren, hainbat urtetan bidelagun modura aritutako lagun batek bere esperientziaren berri emango du.\nJardunaldiaren bigarren zatian berriz, euskaraz bizitzeko bestelako aukera eta tresnak landuko dira. Izan ere, mintzapraktika proiektuetara hurbiltzen diren lagunen nahia eta gogoa izaten da euskaraz aritzeko gune eta aukerak sortzea. Baina sarri, mintzapraktika taldeetatik kanpo, euskaraz aritzeko zailtasun gehiago izaten dute hainbat bidelarik. Horregatik, Emun kooperatibako Ainhoa Lasak ondoko galderari erantzungo dio bere hitzaldian: “taldeetatik kanpo, nola bizi gehiago euskaraz?”. Azken hitzaldian Lasarteko Ttakun elkarteko mintzalagunaren koordinatzaile Naiara Mugikak, iaz Lasarte-Orian egindako “Irten armairutik” aktibazio ekimenak, herriko mintzalagunengan izan duen eragina aztertuko du.\nGoizeko 9,30etik eguerdiko 13.00etara egingo da urriaren 19an jardunaldia, Arrasateko Kulturaten (Areto Nagusian)\nParte hartu nahi duen orok izena eman beharko du aurretik, ondoko hiru bideetako bat erabiliz:\nmintzapraktikarenbueltan@gmail.com helbidera mezu bat bidaliz\n943 77 12 28 / 695 786 852 telefono zenbakietara deituz.\nIzen-emate orria betez.\n← Mintza Eguna: zirrara hutsa!\nMintzapraktika egitasmoetan hartu, eman eta eragiteko izen ematea zabalik →


Habe bertikal bat nola gilbortzen den\nIndar baten momentua\nHabe bat makurtzea\nHabe bat gilbortzea\nDemagun habe bat, bertikalki kokatuta dagoena eta azpiko muturretik finkatuta. Habearen luzera L da eta bere goiko muturrean F indarra aplikatzen zaio, bertikalki eta beherantz, alboko irudiak erakusten duen bezala. Orri honetan habearen forma kalkulatuko da eta bere mutur askearen posizioaren (xf, yf) koordenatuak.\nEraikuntzan, horrela deformatzeari gilbortzea edo sabeltzea deritzo, eta gilbordurak neurtu egiten dira.\nAriketa hau aurreko orrikoaren antzekoa da, baina badauka diferentzia nabarmen bat; F indarrak ez badu gainditzen balio kritiko bat (dei diezaiogun F0) habea ez da oreka-posiziotik desbideratzen, alegia zuzen eta bertikal mantentzen da.\nOinarrizko baldintza batzuk mantenduko ditugu:\nHabea osatzen duen materiala elastikoa da, lineala, homogeneoa eta isotropoa, eta Hooke-ren legea betetzen du, alegia, tentsioa eta deformazioa linealki erlazionatuta daude.\nHabearen L luzera oso handia da gainontzeko neurrien aldean, (zabalera eta lodiera) eta bere pisuak eragiten duen deformazioa arbuiagarria da.\nBaldintza horietan, Euler-Bernouilli teoriaren ekuazioa erabil daiteke, alegia, habe deformatuaren kurbadura-erradioa (ρ) eta gilbordura eragiten ari den indarraren momentua (M) honela erlazionatzen dira:\nY materialaren Young-en modulua da, eta I zeharkako sekzioaren bigarren inertzia-momentua lerro neutroarekiko.\nOrokorrean, kurbadura-erradioa honela adieraz daiteke: ρ=ds/dφ. Beraz:\nF indarraren momentua kalkulatzen badugu habearen edozein P(x,y) punturekiko,\nEkuazio horretan x elimina daiteke kontutan hartzen bada sinφ=dx/ds. Ekuazio osoa s-rekiko deribatzen bada eta gero ordezkatu:\nEkuazio diferentzial hori pendulu sinplearen ekuazioaren antzeko da; soluzioa, φ(s), kalkula daiteke ekuazio hori bi aldiz integratuz, baina mugalde-baldintzak ezarri behar dira: habea jatorritik pasatzen da (s=0 j=0) eta mutur askean momentua nulua da, beraz, dφ/ds=0.\nHabearen mutur askean x=xf edo s=L, eta M momentua nulua da.\nMugalde-baldintza horiek bi puntu ezberdinetan ebaluatzen dira s=0 eta s=L. Esaterako, pendulu bat askatzen denean pausagunetik eta oreka-posiziotik kanpo, alegia θ0 posizio batean, hasierako baldintzak honakoak izaten dira: t=0, θ=θ0, dθ/dt=0. Baina baldintza biak aldiune berean ebaluatu dira.\nOndorengo taulak erakusten du zein antzekotasun dagoen habe baten gilbortzearen eta pendulu sinple baten mugimenduaren artean:\nMutur bat finko duen habearen gilbortzea\nPendulu sinplearen higidura oszilakorra\nEkuazio diferentzialaren soluzioa lortzeko, lehenik biderka dezagun ekuazio osoa bider dφ/ds.\nIntegrazioaren konstantea kalkulatzen da mugalde-baldintzetatik: φ(L)= φ0, eta hemen φ0 da habeak mutur askean duen malda, eta gainera s=L posizioan dφ/ds=0.\nHabearen L luzerak ondorengo lehen baldintza hau bete behar du. Gero kalkula daitezke habearen puntu guztien posizioaren x eta y koordenatuak:\nEzagutzen badira, mutur askean aplikatzen ari den F indarra eta habearen L luzera, orduan lehen ekuazioa ebatz daiteke eta horrek ematen du φ0, alegia, habearen tangenteak norabide bertikalarekiko osatzen duen angelua.\nGero, φ0 angelua ezagututa, habearen puntuen x koordenatua kalkula daiteke φ angeluari balioak ematen (0, φ0) tartean, bere integrala ebatzita dagoelako.\ny koordenatua kalkulatzea ordea, konplikatuagoa da, φ angeluaren balio konkretu bakoitzerako integral mugatu bat kalkulatu behar delako (0, φ) tartean, eta horretarako prozedura numerikoak erabili behar dira.\nLehengo adierazpenak bestela ere berridatz daitezke:\nHemen α parametro adimentsional bat da eta beste zenbait parametro biltzen ditu: habearen neurri geometrikoak, habearen materiala eta mutur askean aplikaturiko indarra.\nNola kalkulatu φ0\nLehen ekuazioak ematen du φ0, alegia, habearen tangenteak norabide bertikalarekiko osatzen duen angelua mutur askean, irudiak erakusten duen bezala:\nEkuazio horrek urrats bi behar ditu:\n1. Lehenik, integrala kalkulatzea:\n2. Eta ondoren, ondoko ekuazioaren erroa kalkulatzea:\nIntegrala berridatz daiteke lehen espezieko integral eliptiko gisa:\nOndoren, aldagaia alda daiteke:\nOrri honen amaieran dagoen programa interaktiboak lehen espezieko integral eliptiko hori kalkulatzen du, E(k, π/2) , Carlson-en prozedura numerikoaz. Ikus bedi Numerical Recipes in C, Special functions. Seigarren kapitulua.\nOndoren, f(φ0)=0 ekuazioaren erroa kalkula daiteke erdiko puntuaren prozeduraz:\nPendulu sinplearen kasuan, hasierako anplitudea ezagututa, θ0, periodoa kalkulatzeko, P/P0 , integral eliptiko bera ebazten da, E(k, π/2), bai prozedura numerikoez zein tauletan begiratuta (lehen espezieko integral eliptikoak: Puig Adam P., Cálculo Integral. Editorial Biblioteca Matemática 1972, 72 orr.).\nKasu honetan ordea, α parametro adimentsionala ezagututa (habearen neurriak eta beste konstanteak biltzen dituena), φ0 angelua kalkulatzeko ebatzi behar da integral hori, alegia, habearen tangenteak norabide bertikalarekiko osatzen duen angelua mutur askean, eta gero f(φ0)=0 ekuazioaren erroa kalkulatu erdiko puntuaren prozeduraz.\nHabe makurtuaren ekuazioa nola kalkulatzen den\nHabearen puntu batek honako koordenatuak ditu (x, y). Gure kalkuluan ordea, kalkulatuko dugu: (x/L, y/L). x/L kalkulatzea ez da zaila: ezagutzen bada φ0 , x/L kalkula daiteke φ angelu guztietarako (0, φ0) tartean. Mutur askearen xf posizioa honela kalkulatzen da:\ny/L kalkulatzea konplikatuagoa da: ezagutzen bada φ0, y/L kalkulatzeko φ angelu guztietarako (0, φ0) tartean, honako integral mugatua kalkulatu behar da:\nIntegral hori kalkulatzeko prozedura numerikoak behar dira, esaterako, Simpson-en prozedura.\nBaina integral horrek beste arazo bat du. Baldin φ→φ0 orduan integraleko izendatzaileak zerorantz jotzen du, eta ordenagailuak ez du ondo kalkulatzen mutur askearen yf/L koordenatua φ=φ0 denean. Arazo hori konpontzeko irudian erakusten den interpolazio-prozedura erabil daiteke:\nKalkulatzen dira (x/L, y/L) koordenatuak baina muturretik oso hurbil dagoen angelu baterako: φ=φ0−Δφ , eta Δφ angelua txikia da.\nKalkula dezagun φ0 angelurako abszisa: xf/L.\nOrduan, mutur askearen ordenatua, yf/L, kalkulatzen da irudiko hiruki zuzena ebatziz:\nGilbortze txikien hurbilketa\nHabea gutxi gilbortzen bada, φ eta φ0 angeluak txikiak izango dira. Orduan ordezka daiteke:\nOrdezka dezagun hurbilketa hori mutur askearen φ0 angelua kalkulatzeko erabiltzen den ekuazioan:\nEta honela berridazten da:\nIntegral hori berehala ebazten da honako aldagai aldaketa eginez: φ=φ0·sint. Eta emaitza a0=p2/8\nHarritzekoa da baina emaitza horretan φ0 angelua desagertu egin da. Horrek esan nahi du φ0 angelua ez dela aldatzen F indarraren eraginez, gilbortzea txikia denean.\nAzter dezagun habe elastikoaren gilbortzea a parametro adimentsionalaren menpe:\nF/F0≤1 denean, habea ez da gilbortzen, zuzen eta bertikal irauten du.\nF/F0>1 denean, habeak etsi egiten du eta gilbortzen da. Mutur askearen desbideratzea:\nbertikalki L-yf , hasierako posiziotik.\nIndarra izeneko desplazamendu-barran, F/F0≥1 zatidura.\nKalkulatu botoia sakatu.\nProgramak kalkulatzen du, eta irudikatu, habe gilbortu bat, L=1 m-koa, eta bere mutur askean aplikatzen ari den F indarra. Gainera, idatziz erakusten dira, ardatz koordenatuetan, mutur askearen (xf, yf) koordenatuak eta φ0 inklinazioa, alegia, habearen tangenteak mutur askean norabide bertikalarekiko osatzen duen angelua.\nAriketa gisa, egin bitez hiru grafiko. Ardatz horizontalean beti F/F0 erlazioa, eta ardatz bertikalean hiru aukera:\nφ0 angelua, alegia, mutur askean habearen tangenteak bertikalarekiko osatzen duen angelua.\nMutur askearen desplazamendu horizontala: δx=xf\nMutur askearen desplazamendu bertikala: δy= 1.0−yf\nHar dezagun altzairuzko habe bat (Young-en modulua Y=2.06·1011 N/m2), L=30 cm eta sekzio laukizuzena: a=3.04 cm eta b=0.078 cm.\nBigarren inertzia-momentua hau da:\nEta indar kritikoa: F0=6.79 N.\nMutur askean aplikatzen bada, esaterako, honelako indarra: F/F0=1.5, hau da, F=10.18 N, orduan mutur askearen posizioa hau ateratzen da: xf/L=0.79 eta yf/L=0.36, alegia, xf=23.7 cm, eta yf=10.8 cm lurretik neurtuta.\nBeléndez T., Neipp C., Beléndez A., An integrated project for teaching the post-buckling of a slender cantilever bar. International Journal of Mechanical Engineering Education Vol. 32, nº 1, (2004) pp. 78-92.\nBeléndez T., Neipp C., Beléndez A., Pandeo de una barra delgada empotrada en un extremo: Análisis lineal de un problema no lineal. Revista Española de Física 18 (3) Julio-Septiembre 2004, págs. 41-46.


Kategoria gabe | Atxukale.com\nCategory Archives: Kategoria gabe\nLeire Badiola Mutrikuarra Colgate etxeko lehiaketan parte hartzen\nLehiaketak irribarre politxena saritzen du, eta Leire parte hartzen ari da. Berari laguntzea oso erreza da, webgunean sartu, Leire aurkitu eta berari botua eman.\nEgunean behin bakarrik lagatzen dute bozkatzen, baina nahi izan ezkero egun ezberdinetan bozkatzeko aukera dago, beraz egunero gure botoekin laguntzeko aukera.\nNahi duenak, hau egin behar du:\n1.- Webgunean sartu: http://www.colgate.es/Colgate/ES/sonrisamax/index.htm\n2.-Irudian ikusten den lekuan klikatu: “Ver Galería de participantes”\n3.- Parte hartzaile asko dagoenez, izena erabiliz aurkitu behar dugu, bilatzailean Leire Badiola idatzi eta Buscar botoiaren gainean klikatuz\n4.-Berehala aurkituko du. Bere gainean klikatu behar dugu:\n5.- Hau egin ondoren, parte hartzaile guztien artean, bere argazkia dagoen lekurarte eramango gaitu. Hori egiten duenean Buscar aldamenean dagoen X gaineak klikatu eta bilatzailearen leihoa itxiko da.\n6.- Une honetan Leiren argazkia ikusiko dugu, eta azken pausoa falta da: Beheko aldean, eskuin aldean dagoen VOTA gainean klikatzea. Hau egin ondoren, boto bat gehiago izango du.\nBa hori, iribarre politxa dela iruditzen bazaizu, badakizu zer egin behar duzun Leireri laguntzeko.\nAUPA LEIRE !!\nThis entry was posted in Kategoria gabe,Neure gauzak and tagged nere-gauzak on maiatza 31, 2011 by tolon.\nThis entry was posted in Kategoria gabe,Neure gauzak and tagged xabierlete on abendua 9, 2010 by tolon.\nHileroko kuota minimoa, edo gutxienez ordaindu beharrekoa. Hau operadora eta tarifa bakoitzaren arabera aldatzen da, baina gehienetan gutxieneko bat egoten da: 6€, 9€, 10€ ,…., nahiz eta kasu batzuetan gutxienekorik ez dagoen. Zure hileko kontsumoan gutxieneko horretara ez bazara heltzen, berdin kobratuko dizute.\nTarifen konparaketan hasi aurretik, mezu hau luzatu nahi dizuet: mugitu !! agian ez zara beste operadora batera mugiko, baina estutu itzazu, eskatu tarifa hobeagoak, deskontu bereziak,terminal hobeago bat, …., kontutan izan ezer eskatzen ez badezu berdin kobratuko dizutela. Aldiz, eskatzen badezu, seguru zerbait lortuko duzula.\nEsan behar da pertsona bakoitza desberdina den moduan, pertsona bakoitzak telefonoa era desberdin baten erabiltzen duela. Batzuk egun osoan SMSak bidaltzen egoten dira, beste batzuk dei oso luzeak egiten dizute, …, beraz pertsona bakoitzak profil bat du eta oso zaila da konparaketak egitea. Batentzako ona dena, beste batentzako agian ez da hain ona.\nEgia esan Pepephonek izena ez dauka oso serioa, baina atzetik enpresa handiak dituzte, eta gainera beraien dendan telefono libreak (normalak) prezio dotorean dituze.\nThis entry was posted in Kategoria gabe,Neure gauzak and tagged aurreztu,mugikorra on apirila 1, 2010 by tolon.


Udalak Zumarragako Azoka biziberritzeko duen apustua aurreko legealditik, 2016az geroztik, gobernu plangintzan proiektu estrategiko gisa izendatua dagoen proeiektua da. Proiektu honetan Udalak Goimenen eta Foru Aldundiaren babesa izaten ari da, eta dagoeneko hainbat pauso eman dira, horien artean gaur aurkeztera gatozen “Klik eta jaso” proiektua.\nBaserritar zein ekoizleen eta bertako produktuen salmenta da biziberritze prozesuaren erdigunea, baina Zumarragako Azoka anitza dela kontuan hartuta eta gainontzeko elikagai zein arropa postuen beharrak ere barneratuz. Azokako postuekin era partekatuan landu zen biziberritze proiektu estrategikoak lau atal nagusi ditu:\n• Gune fisikoaren modernizazioa,\n• Zumarragako Azokaren marka eta nortasunaren lanketa\n• Komunikazio plana\n• Ekintzen dinamizazioa\nBeste herrietan gertatu den moduan, Zumarragako larunbateko azokan ere Covid-19ak azokaren funtzionamenduan eragin du, egokitzapenak egin behar izan dira, eta biziberritze prozesua moteletzea ekarri du, udalak beste gai batzuri eman behar izan baitio lehentasuna. Udalaren helburua saltzaile zein kontsumitzaileen segurtasuna bermatzea izan da, Azoka salerosketa espazio segurua izan zedin eta bere aktibitatean ahalik eta eragin gutxien izan zezan. Azokak berak ez du ia eten aldirik izan, baina bai aldaketa garrantzitsuak eta osasun neurri zorrotak, esaterako 3 espazioen banaketa, aforoen kontrola, postuen arteko distantzia zabaltzea…\nEgoera honen baitan, Azokaren biziberritze prozesuarekin jarraitu da, ahal izan den neurrian, eta esaterako baserritarren gunean, kristalezko itxiturez gain, sapaiaren insonorizazioa, Navearen margoketa lanak eta argiteriaren berritzea gauzatu dira.\nBestalde, Zumarragako Azokaren Komunikazio Plan bat ere landu da, aldi berean Azokaren sare sozialak sortu dira. Covid-19 sortutako egoera latzari aurre egiteko, merkatari, ostalari zein azokako postuei zuzendutako dirulaguntzez gain, Azokako gastua trakzionatzeko Bono programa bat gauzatu da, eta harrera oso ona izan zuen, lehen hastean bono guztiak saldu zirelarik (azken asteetako elurteekin bonoak erabiltzeko epea handitzea erabaki da).\nGuzti honekin batera, eta Pandemiak zein konfinamenduen ondorio ere, Azokako salmenta esperientzia osatzeko eta bezeroekin harreman kanal berriak sortzeko helburua duen KLIK ETA JASO proiektua jarri dugu martxan.\nZumarragkao Azokako bezeroei zuzenduriko zerbitzu gehigarri bat da, non zure betiko postuak erosketa takilan “utziko dizu”, saltzaile bakoitzak eta bezeroak adostutako moduan “klik batean Azokako erosketak” eskuratzeko.\nBezeroekin harreman-kanal berriak sortzea edo iada eta konfinamenduaren ondorioz sorduak izan direnak sendotzeaz gain, balio erantsiko zerbitzu gehigarriak esakintzea eta Azokaren presentzia larunbateko unetik haratago 365eko zerbitzu izatea dira helburu nagusienak. Horretarako KLIK eta JASO proiektuak Zumarragako Azokaren Nave de las caseras delakoaren kanpoaldean takila batzuk jarri ditu eta honekin batera zumarragakoazoka.eus webgunea garatzen ari gara, saltzaileen informazio eta harremanetarako datuekin.\nDagoeneko Zumarragako Azoka osatzen duten postuen erdia, 32 postu, atxiki dira proiektura. Guztira 12 baserritar edo ekoizle, 6 elikagai postu eta beste 14 arropa, konplementuak eta gainerako saltzaile.\nAzokako saltzaileek bezeroekin salmenta zuzena egingo dute, telefonoz, whatsappez, aurrez aurre edo beraiek aukeratutako medioetan, bezeroek KLIK ETA JASO proiektuko postuak ezagutzeko eta hauen harreman informazioa izateko, zumarragakoazoka.eus webgune berrian postu bakoitzak bere aurkezpen atala izando du. Salmenta adostu ostean, saltzaileek produktuak prestatuko dituzte eta beraien sarbide datuekin internet bidez takila bat aktibatuko dute, honekin batera kode bat jasoko du saltzaileak takila ireki eta produktua bertan uzteko.\nProduktua takilan sartzen den unean, takilak berak mezu bat bidaltzen dio erolesari, bere produktua prest dagoela esanez eta hau hartzeko kodearekin; honela kontsumitzaileak egokien zeion ordutegian takilara gerturatu bere kodea sartu eta erositako produktua erretiratuko du.\nWebguneari dagokionez, “ez ez da marketplace bat”, helburua saltzaileen informazioa, deskribapen txiki bat, zer saltzen duten eta batez ere harremanetarako informazioa eskuragarri jartzea da. Konfinamendu garaian gure hainbat saltzaileek telefono eta WhatApp bidezko salmenta zuzena egiten hasi dira, beraz dinamika bere ezagutzen dute eta zerbait erraza, praktikoa eta intuitiboa egitea izan da KLIK ETA JASO proiektuaren xedea.\nOrdainketa, itzulketa eta antzerakoak zuzenean saltzaile bakoitzak bere bezeroarekin adostutako metodoen arabeherakoak izango dira. Dena den, bide honetan Udalak atxikitako postuei formakuntza eta laguntza eskainiko dio, euren aktibitatea profezionalizatzeko eta aberasteko bidea.\n2022 Ekaina 30\nZUMARRAGA AZOKA EXPERIENCE PROIEKTU PILOTUAREN AURKEZPENA EUSKO JAURLARITZAKO MERKATARITZAKO ZUZENDARI ELENA MORENOREKIN\n2022 Ekaina 03


AdSense: Nola kendu eremu bat iragarki automatikoetatik Martech Zone\nZalantzarik gabe, nire webgunea bisitatzen duen edonor ez da konturatzen webgunea Google Adsense-rekin dirua irabazten dudala. Gogoratzen dut Adsense deskribatu nuen lehen aldian, pertsonak esan zuela Web-arduradunen ongizatea. Ados egon ohi naiz, ez ditu nire ostatu gastuak ere estaltzen. Hala ere, asko gustatzen zait nire webgunearen kostua konpentsatzea eta Adsense-k nahiko bideratuta du bere ikuspegian publizitate garrantzitsuekin.\nHori bai, duela denbora batzuk Adsense ezarpenak aldatu nituen, nire webgunean zeuden eskualde guztiak kenduz eta, horren ordez, Adsense-k iragarkiak non jarri zituen optimizatzeko aukera eman nion.\nAdsenseri iragarkien kokapena optimizatzen utzi nion zenbait hilabetez eta nire diru sarreren igoera apur bat ikusi nuen. Hala ere, Google-k jartzen duen pankarta masiboa batez ere nire artikulu galeria nagusia erabat gaiztoa da:\nPentsa dezakezunaren aurka, Iragarki automatikoak Google-k zure webgunean jartzen dituen iragarkiak eta eskualdeak kontrolatzeko aukera ematen du. Google Adsense-n saioa hasten baduzu, hautatu Iragarkiak> Orokorra:\nEskuineko panelean, editatzeko botoia dago zure argitalpenean. Botoi hori klikatzen duzunean, orria zure webguneko mahaigaineko zein mugikorreko bertsioarekin irekiko da eta bertan Google-k zure iragarkiak non jartzen dituen ikus dezakezu. Eta, onena, benetan eskualdea guztiz kendu dezakezu. Nire webgunea hartzen ari zen goiburuko bandera gaiztoarekin egin nuen hori.\nPankarta horrek klik bidezko diru sarrera gehiago ekar ditzakeen arren, izugarria da nire erabiltzaile esperientziagatik eta dirua irabazi nahian dabilen spammer bat besterik ez naizela ematen dit. Eskualdea kendu nuen.\nOrrialde bakoitzeko gutxieneko iragarki kopurua ere 4ra bota nuen. Eskuinaldean eta alboan Iragarkien karga atalean aurki dezakezu. 4 da hautatzeko aukera ematen duten gutxienekoa.\nZure webgunean gaitu eta desgaitu ditzakezun beste aukera batzuk daude, besteak beste, orrialdeko iragarkiak, parekatutako edukia, aingura iragarkiak eta bineta iragarkiak, orrialde kargen artean agertzen diren pantaila osoko iragarkiak.\nDoako ikerketa eta informazio ugari eskaintzen dituen argitaratzaile gisa, zorionez ez zaizu axola nire webgunea dirua irabaztea. Aldi berean, ez dut jendea haserretu eta itzultzea eragotzi nahi!\nTags: iragarki automatikoakGoogle adsensenoladirua irabazteko argitalpenaordaindu klik bakoitzekoeremua kendu


Munduan hitz egiten diren 10 hizkuntza zaharrenak - Azkue Fundazioa- Euskara sustatzen\nHasiera • Euskararen Etxea • Hizkuntza Gutxituak • Berriak • Munduan hitz egiten diren 10 hizkuntza zaharrenak\nMunduan hitz egiten diren 10 hizkuntza zaharrenak\n2015ko Urriaren 7a\nTheculturetrip.com aldizkarian, sarrera bat dedikatu diote munduko 10 hizkuntza zaharrenei eta zerrenda horretan gure hizkuntza agertzen delako artikulu hau nabarmendu nahi izan dugu oraingo honetan. Artikuluaren hasieran irakurtzen den bezala, autoreak zera adierazten du: ezinezkoa dela guztiz jakitea hizkuntza bat beste bat baino zaharragoa denik, hizkuntza berriak zaharretatik jaiotzen direlako etendurarik gabe, hau da, hizkuntza eboluzioa, eboluzio biologikoa bezala ikus daiteke.\nHala ere, artikuluaren arabera, hamar hizkuntza hauek desberdinak egiten dituen zerbait berezia dute. Agerian jartzen diren hamar hizkuntzak hauexek dira: hebreera, tamilera, lituaniera, persiera, islandera, mazedoniera, euskera, finlandiera, georgiera eta Irlandako gaelera. Artikulua irakurri.\nTags: Cátedra UNESCO de Patrimonio Lingüístico Mundialeuskerafarsifinésfinlandieragaélico irlandésgeorgianogeorgierahebreerahebreoIrlandako gaeleraislanderaislandéslenguas antiguaslituanieralituanomacedoniomazedonieraMunduko Hizkuntza Ondarearen UNESCO katedramunduko hizkuntza zaharrenakpersieratamiltamilera


|2016/04/18 16:07 Eguneratua:\nGaurko saioan Eli Pinedo elkarrizketatu dugu. Bera Berak Kopako bosgarren titulua eskuratu zuen Zuazo 17 eta 33 menderatuta. Beraz, euskal derbia izan genuen finalean eta egun historikoa izan zen gure eskubaloiarentzat. Emakumeen Birari ere tarte berezia eskaini diogu. Unai Zubeldia Berriako kazetaria bidelagun izan dugu analisia egiteko, eta Bira 11.postuan amaituta gure ordezkari onena izan den Ane Santesteban ere gurean izan da.\n|2016/04/11 15:50 Eguneratua:\nGaurko saioan Livia Lopez Araskiko presidentea elkarrizketatu dugu. Talde Arabarrak saskibaloiko maila gorenera igotzeko play off-ak jokatuko ditu.\n|2016/04/04 16:04 Eguneratua:\nAriane Ochoak asteburuan jokatu den Pro Zarautz txapelketa nola joan den kontatu digu. Bizkaitarra finalerdietaraino iritsi zen. Bertan Pauline Ado hendaiarrak -txapelketako irabazleak- garaitu zuen.\nIdoia Etxeberria: "Esku bakarrarekin lehen erronka izanda nerbiokein larriago joan nintzen, baina gauzak ondo irten ziren"\n|2016/03/21 17:17 Eguneratua:\nGaurko saioan Idoia Etxeberria elkarrizketatu dugu. Etxeberriak 3 jasoaldi eman dizkio 100 kiloko harriari esku bakarrarekin eta marka berri bat lortu du.\nMaialen Chourraut: "Pisu handi bat kendu dut txartela lortuta, eta, orain, Riora urrearen bila joango naiz"\n|2016/03/14 15:54 Eguneratua:\nGaurko saioan Maialen Chourraut elkarrizketatu dugu. Lasartearrak asteburu honetan lortu du Olinpiar Jokoetarako txartela eta oso gustura dago. Orain, begirada guztiak Rion jarrita ditu eta Londresko Olinpiar Jokoetan brontzezko domina kolkoratu ostean, urrearen bila joango dela kontatu digu.\nPatri Espinar: "Orain helburua Emakumea Cup txapelketa Euskal Herri osora zabaltzea da"\n|2016/03/07 15:44 Eguneratua:\nGaurko saioan Patri Espinar elkarrizketatu dugu, Emakumea Cup txapelketa irabazi duen pilotarietako bat, hain zuzen. Emakumea Cup aurreko urtean jarri zen abian emakumeei esku pilotan bidea egitea eta lehiatzea ahalbidetzeko asmoz, eta aurtengoa izan da bigarren edizioa. Beraz, aurrera doa pixkanaka.\nJoseba Agirre: "El talento te puede hacer ganar un partido pero el que te hace ganar una liga es el equipo".\n|2016/02/29 15:43 Eguneratua:\nGaurko saioan Joseba Agirre Athleticeko entrenatzailea elkarrizketatu dugu.\n|2016/02/22 16:07 Eguneratua:\nAinize Barea: "La llamada del Santa Teresa fue una sorpresa, pero me motivo, me tire a la piscina y me va bien".\n|2016/02/15 15:38 Eguneratua:\nGaurko saioan Ainize Barea Santa Teresako futbol jokalaria elkarrizketatu dugu. Bareak Ugaon erregional mailan jokatzen zuen iragan arazoan Santa Teresaren deia jaso eta Badajozera joatea erabaki zuen arte. Beraz, hilabete gutxiren buruan bizitza erabat aldatu zaio, izan ere, gurasoen etxean bizitzetik eta erregional mailan jokatzetik, bakarrik bizi eta lehenengo mailan jokatzera igaro da. Bizitza berria ondo doakiola eta gustura dagoela kontatu digu.\nArrate Orueta: "Sekulako denboraldia egiten ari da Athletic eta ikaragarri pozten naiz, merezi du liga irabaztea"\n|2016/02/08 17:44 Eguneratua:\nGaurko saioan Arrate Orueta elkarrizketatu dugu, Athleticeko jokalari ohia. Berarekin talde zuri-gorria egiten ari den denboraldi aparta aztertu dugu eta futbola utzi ostean bere bizitza berria nola doakion ere kontatu digu. Aitortu du hasieran oso momentu gogorrak igaro zituela, baina, orain, nahiko gustura omen dago. Ospitalean lanean jarraitzen du eta beste kirol batzuk praktikatzen hasi da.


ARGIAren barrenak | Gure komunikazio proiektuaz | ARGIAren barrenak\n‘Independentzia ikusmiran, zein estrategia behar du EHk?’ Mahai-inguru musikatua\n2014-09-17 // Sailkatugabeak // Iruzkinik ez\nUsurbilgo Sutegi kultur etxean Independentzia ikusmiran. Zein estrategia behar du Euskal Herriak? mahai-inguru musikatua antolatu dugu asteazkenean, irailaren 24an arratsaldeko 19:00etan. (more…)\n2014-09-15 // ARGIA Eguna // Iruzkinik ez\nPuntako musikari hauek ARGIAren aldeko kantaldia eskainiko dute irailaren 26an (ostirala) Lasarte-Orian (Kultur Etxeko auditorioan), 22:00etatik aurrera:\n- Mikel Urdangarin\n- Pier Paul Berzaitz\n- Estitxu Pinatxo\n- Alboka Taldea\n- Bide Ertzean\n- Jon Basaguren\nSarrera: 15 euro.\nLasarte-Orian: Argian, Jalgin eta Kulturetxean.\nHernanin: Oinddi eta Txili tabernetan.\nUsurbilen: Bordatxo tabernan.\nKutxabank sarrerak bitartez.\nLasarte-Oria, ARGIAren egoitza\nKomunikazio proiektuak Lasarte-Orian du egoitza nagusia. Bezperako kontzertua Lasarten antolatuz esker ona adierazi nahi diogu herriari eta bertako euskaltzaleei.\nIrailaren 27an ARGIA Eguna ospatuko dugu Usurbilen, Gipuzkoan. ARGIAren inguruan batzen garen komunitatea elkar ezagutu eta egun eder bat pasatzeko aukera emango digu aurten berreskuratuko dugun ARGIA Egunak. Euskaltzaleak, ARGIAko irakurleak, langileak, kolaboratzaileak, harpidedunak, blogariak, sare sozialetako jarraitzaileak… Mimo handiz prestatu dugu gure balioetan oinarritutako festa: jasangarritasun ekonomiko eta ekologikoa, parekidetasuna, lurraldetasuna, euskaltzaletasuna eta parte-hartzea.\nBi hamarkadako etenaldiaren ondoren aurten berriz ospatuko da Argia Eguna, Usurbilen irailaren 27an. 1982an egin zen lehen aldiz, astekaria herritarrengana hurbiltzeko eta euskal prentsaren beharra aldarrikatzeko. Oso bestelako garaian eta asmoz berrituta helduko diogu erronkari, baina 80ko hamarkadako Argia Egunen xede berarekin: gure proiektu komunikatiboa herritarrekin konpartitzea.\nEgun osoko egitaraua izango da, goizeko 9:30etatik goizaldeko ordu txikiak arte.\nHemen egitaraua xehetuta:\n9:30 – Hernaniko Fanfarrearekin diana\n10:00 – Jaiaren irekiera ekitaldia. Usurbilgo Argiaren lagunak taldeari omenaldi xumea egingo diogu, urteotan ekimenak antolatu dituztelako ARGIArentzat dirua biltzeko.\n10:15 – Ordubeteko ibilaldi gidatua Usurbildik Jakoba Errekondo, Jon Ander Galarraga eta Josu Tellabiderekin. Tellabidek azalpen historiko eta etnografikoak emango ditu. Errekondok paisaia kulturala aurkeztuko du, eta Jon Ander Galarragak auzo-konposta gunean azalpenak emango ditu.\n10:15 – Jolasen txokoa irekiko dugu.\n11:30 – ‘Nendo Dango’ tailer ekologista, euskara tea lurra biziberritzeko.\nMundua basamortutzeko bidean doala-eta asmatu zuen Nendo Dango teknika. Buztinezko pilotatxo edo puxtarriak egitea da kontua, barruan daramatzatelarik erein nahi diren haziak. Baso berria sortzen ikusi nahi den lekura eraman eta jaurtitzea besterik ez da, naturak egingo du bere lana.\nUsurbilgo tailerrerako material gehienak ARGIA kooperatibako langileok eta lagunduko diguten argiazaleek jarriko ditugu: buztina, konposta, bolatxoetan nahasteko alpapa eta beste, ura prefosta, nahasketak egiteko ontziak… Haziak ere ari gara biltzen baina Nendo Dango egitera datorrenak bere haziak baldin badakartza askoz hobe, gehiago edukiko dugu elkarrekin partekatzeko.\nNon botako ditugu?\nBatzuk erabiliko dira Zangozan egiten ari diren Oinez Basoa osatzeko, Nafarroako ikastolekin burututako elkarlan polita. Eta beste hazi-bonba batzuk zabalduko ditugu Zubietako errauste plantaren inguruko parajeetan.\n12:00 – Argiazaleon topaketa.\nARGIA proiektuaren nondik norakoak laburrean azaltzea izango da helburua. Argiazaleen ekarpenetik abituta, berau nola ikusten duten, Argiarekin zein harreman duten eta proiektua nola hobetuko luketen jasotzea da. Ordubeteko saioa.\n14:00 – Bazkari ekologiko eta umoretsua. Asiko Urmeneta eta Kike Amonarrizekin.\nBazkaria erabat Euskal Herrik oeta garaiko produktuekin izango da. Sarrerakoa, bi plater nagusi, azken burukoak eta kafea. Txartelak 15 euroan. Edateko ardo ekologikoa eta sagardoa txotxetik. Lurlan koperatibaren ekarpenari esker bazkaria. Leku mugatuak daude eta erresebatzeko ARGIAra deitu: 943 371545, Usurbilgo Bordatxo tabernan, Hernaniko Oinddi eta Txilin tabernetan eta Iruñeko Karrikirin.\n16:30 – Jolas zirikatzaileak\nNortasun Agiri Espainiar eta Frantziarraren jaurtiketa. Katalunian asmatutako jolasa da eta arrakasta handia duena. Euskal Herrian antolatuko dugu, guk dakigula, lehen aldiz. Helburua NAN-a ahalik eta urrunen botatzea da, eta Kataluniako errekorra 38 metro dira.\nBola-joko aldarrikatzailea. Zer bota nahi duzu hankaz gora? Galderari erantzuteko aukera izango da. Boloak pertsonalizatu eta botatzeko aukera izango da.\n18:00 – Bertso Saioa Argiaren alde\nAmets Arzallus, Miren Amuriza, Julio Soto, Uxue Alberdi, Sustrai Colina eta Rosi Lazkano. Sarrera 5€ bertan salgai.\n19:30 – Andrabanda kale eztanda. Ondarruko emakume koadrila honek kaleak astinduko ditu.\n22:00 – Kontzertuak: Behi Bi Blues, Eñaut Elorrieta, Perlak eta Esther Sound Sister.\nBehi Bi Blues osatzen duten Gaizka Azkarate eta Azkaiter Pelox bikoteak 50eko hamarkadako blues abestiak euskaraz eskainiko dituzte.\nPerlak laukoteak post punk estiloarekin frontoia irabaziko dute.\nEñaut Elorrieta bakarlari gisa ariko da, Ken Zazpiko abeslariak “Deserriko kantak” diskoa atera berri du.\nEsther Sound Sister Djak funky musika nahastuz ordu txikiak arte girotuko du plaza.\nAurreko egunetan ere mugimendua.\nASTEAZKEN eta OSTIRALEAN EKIMENAK\nIrailaren 24an, asteazkena, 19:00etan Usurbilgo Sutegi Kultur Etxean: “Euskal Herriaren independentzia” mahai-ingurua.\nMahaikideak: Iñaki Antiguedad eta Asier Blas\nModeratzailea: Urko Apaolaza\nMusika: Carles Belda\nOSTIRALEAN KONTZERTUA ARGIAREN ALDE:\nIrailaren 26an, ostiralean kontzertua izango da Argiaren alde Lasarteko Auditorioan. Mikel Urdangarin, Anari, Pier Paul Berzaitz, Petti, Estitxu Pinatxo, Alboka Taldea, Bide Ertzean eta Jon Basagurenen kontzertua. Sarrera 15 euro izango dira. 22:00etan hasiko da kontzertua.\n2014-09-15 // ARGIA Eguna, Sailkatugabeak // Iruzkinik ez\nBazkalostean jolas zirikatzaileak egingo ditugu. Batetik, NAN jaurtiketa txapelketa: nork hurrunago bidali Frantziako, Espainiako zein gainerako estatuetako agiriak. Eta bigarrenik, “zer bota nahi duzu hankaz gora?” bola-jokoa: partaide bakoitzak botatzeko aukeran izango ditu hainbat erakunde, kontzeptu eta pertsonaren boloak. Kirol herrikoi hauek Unai Break erretransmitituko ditu. (more…)\n12:00etan frontoian dugu hitzordua, Argiazale: harpidedunak, laguntzaileak, irakurleak, kolaboratzaileak, langileak… ezagutzeko eta elkarrekin norabidea irudikatzeko gune izango da Argiazaleon Topaketa.\nLehenik, era grafiko eta umoretsuan azalduko ditugu ARGIAren ezaugarriak: komunikazio proiektua, berau egiten duen lantaldea eta harpidedun-laguntzaile komunitatea. (more…)\nArgia Eguna: Ibilbide gidatua Josu Tellabide (etnografia), Jakoba Errekondo (paisajea) eta Jon Ander Galarragarekin (biologia)\nGoizeko 10:00etan Argia Egunari hasiera eman, eta 10:15etan hasita ordubeteko ibilaldi jantzia proposatzen dizugu: talde giro lasaian hankak luzatzeko aukera emango dizu, eguna pasako duzun inguruan ondo kokatzeko, eta batez ere ARGIAren jirako hiru espezialista hauei galderak zuzenean egiteko. Adin eta ezaugarri guztietako pertsonek gustura egiteko ibilbide erraza da. Hona egingo ditugun geldialdiak: (more…)\nArgia Eguna: Garaiko eta bertako produktuekin bazkari umoretsua\n2014-09-13 // ARGIA Eguna // Iruzkinik ez\nirudia: Orduñan egindako bertso jai agroekologikoaren afixa.\nBazkari ekologikoa gozatuko dugu 14:00etan hasita. Hona hemen menua (kontuz! tripa hutsarekin irakurtzeak soinu salatariak eragin diezazkizuke):\nSarrerakoak - Hiru tomateko entsalada, pesto eran: Tuterako,\nAretxabaletako eta Hernaniko uzta.\n- “Basatxerri” patea Ezpeletako piperraz.\n- Ibarrako piperrak.\n- Arguedasko arroz ekologikoa garaiko barazki\nBigarren platera (more…)\nArgia Eguna: Bertso saio berezia\n2014-09-11 // ARGIA Eguna // Iruzkinik ez\nBertsolari izateaz gain ARGIAko sinadura indartsuak ere badira Amets Arzallus, Sustrai Colina, Uxue Alberdi, Julio Soto, Miren Amuriza eta Rosi Lazkano. Kartel koloretsua osatzen dute belaunaldiz, lurraldetasunez, euskalkiz, bertsokeraz, generoz… Gaiak ARGIAko erredakzioan ondu eta Urko Apaolazak aurkeztuko ditu. Ez da ohiko saioekiko berezitasunik faltako…\nBertsolarien prestutasunari esker eta entzuleen sarrerako ekarpenarekin ARGIA proiektua indartuko du bertso saioak.\nArgia Eguna: Hazi bolak elkarlanean, euskara eta lurra biziberritzeko\n2014-09-09 // ARGIA Eguna // Iruzkinik ez\nBideoak erakusten duen Oinez Basoa elikatuko dugu guztion artean, Argia Egunean 11:30etan egingo ditugun hazi bonbekin. Nafarroako ikastolek 2008an proiektua hasi zutenetik hiru baso biziberritu dituzte: mendebaldeko baso bat Arbizun, baso mediterranear bat Tafallan eta galeria-baso bat Tuteran. Aurten Zangozari dagokio Nafarroa Oinez antolatzea, eta bertako zabortegi bat berreskuratuko du laugarren baso honek. Festa handiek uzten duten aztarna ekologikoa gutxitzeko asmoz sortu zen proiektua, baina hazi ahala gero eta altxor aberatsagoak direla kontziente dira bertako ikastolak: ikasleak ingurumen gaietan sentsibilizatzeko eta trebatzeko baliabide pedagogiko agortezin eta biziak baitira Oinez Basoak.\nTuterakoek utzitako jaurtitzailearekin zoratzen aritu ziren Zangozako ikastolako eta eskolako ikasleak.\nArgia Eguna: Egitaraua zehazten ari gara\n2014-09-04 // ARGIA Eguna // Iruzkinik ez\nIrailaren 27an Usurbilen egingo dugun Argia Eguna prestatzen burubelarri ari gara. Aurreko egunetan, asteazkenean eta ostegunean bi mahai inguru musikatu eta ostiralean ARGIAren aldeko kontzertua antolatzen ari gara. Argian bultzatzen ditugun baloreak praktikan jartzeko saiakera izango da, eta larunbata egun osoko festa egiteko eguna izango dugu.\nARGIA ezagutu nahi duzula? Halako gairi buruz idazten duenarekin gustura solastuko zenukeela, gogoan duzula Argian agertzea merezi lukeen gai edo pertsonarik, zure interes berak dituen jendearekin egon nahi duzula, edo zer arraio, bizitza honetan dena ospatu beharra dagoela… badugu Argia Eguna egiteko motiborik. Gertuko harremanak bultza ditzala, ARGIA proiektuarekiko ideiak trukatu ditzagula eta “oso gure erako festa” izan dadila, horixe dugu ilusio. “Zenbat biltzen garen” bost axola, “nola egongo garen, elkarrekin zer egun pasako dugun” horri begira gaude.\nUsurbilen, non bestela\nMemoria luzeena duzuenek gogoratuko duzue ARGIA Eguna izan zela 1982-1992ra artean: herritarren sareak antolatuta, herriz herri harpidetza egiteko jartzen ziren mahaiak ekarriko dizkizuete gogora.\nBeste molde batean, orduko txinparta piztuko du aurtengo egunak. Usurbilgo ARGIAren Lagunak taldeari esker onez, hasieratik argi izan dugu festa non egin. Herritar talde hau, proiektua ekonomikoki laguntzeko sortu zen 1998an. Ekonomikoki estuen egon garenetan lagundu izan digu herritarren babesa jasotzen eta egun ere urtero antolatzen du Pirritx, Porrotx eta Mari Mototsen emanaldia abenduan.\nNorberak etxetik ekarritako janaria jateko lekua atonduko dugu eta bertan ogitartekoak erosteko aukera ere izango duzue. Herri bazkarirako lekua erreserbatzeko, berriz, deitu (943 37 15 45) edo idatzi (sustapena@argia.com) irailaren 17a baino lehen.\nLarunbaterako prestatzen ari garen egitarauak honakoak jasoko ditu, besteak beste:\nUsurbilgo Argiaren Lagunei omenaldia\nIrakurle eta harpidedunen produktuekin truke azoka\nHerri bazkari umoretsua\nJoango gara informazio gehiagoa publiko egiten.\nIruzkin berriakEgituratzailea | Konpostazank on Argia Eguna: Ibilbide gidatua Josu Tellabide (etnografia), Jakoba Errekondo (paisajea) eta Jon Ander Galarragarekin (biologia)Herri bat zer izan kartan aukeratu ahal balitz bezala | Gaitzerdi on ‘Independentzia ikusmiran, zein estrategia behar du EHk?’ Mahai-inguru musikatuaArgia Eguna irailaren 27an Usurbilen on Argia Eguna irailaren 27an Usurbilen – Egitaraua osorikArgia Eguna irailaren 27an Usurbilen – Egitaraua osorik | ARGIAren barrenak on Irailaren 26an kontzertua Lasarte-Orian, ARGIAren aldeIrailaren 27an Argia Eguna ospatuko da Usurbilen | Usurbildarrak aurrera on Argia Eguna: Egitaraua zehazten ari gara Artxiboak\tIraila 2014


Azintzio jaiei keinu bat - Legorretako Udala\nAzintzio jaiei keinu bat\n2020 Maiatzak 18\nOhiko egoera batean, asteazkenean hasi eta igandera bitarte ospatuko genituzke legorretarrok hain maiteak ditugun Azintzio jaiak. Aurten, ordea, ezohiko egoera honetan, bertan behera geratu dira festak.\nOraindik lehen fasean gaudenez, baldintzarik ez dago kalean ezer ospatzeko. Kalera atera gaitezke, terrazak irekita daude, baina ezin gara lasaitu: oraindik zorrotz bete beharra dauzkagu higiene eta distantzia neurriak; arduratsu jokatzea dagokigu denoi, norberarengatik eta denongatik.\nKalean ospakizunik ez, baina keinu txiki bat egingo diegu gure herriko festei. Karteltxo hau prestatu du udalak, beti bezala, herritarron laguntzarekin eta zuen ekimenari esker.\nIzan gaitezen arduratsuak, etorkizunean kaleak hartu eta gure festak ohi bezala ospatu ditzagun.\nAurten ez da izango udalekurik\nAurrerantzean Instagrametik ere zabalduko ditu alb...


Play jokoa Avril Lavigne Online:\nKaixo neskak! Ezin heroia da makiyazhik eder bat jaso duzu? Hemen funtzio eta kolore kosmetika ezberdinak, zure fantasiak konturatzen lagunduko dizu kopuru handi bat aurkituko duzu. Ez izan saiakeren beldurrik, modu honetan delako arrakasta etorri ahal izango izango dituzu. Da behera enpresa garaia da, gure heroia da zure zain. Zorte on, neskak maitea! . Play jokoa Avril Lavigne konektatuta.\nTekniko jokoa Avril Lavigne ezaugarri\nGame Avril Lavigne gehitu: 27.02.2015\nJokoa jokatzen: 1461 aldiz\nGame Rating: 4.26 errondan 5 (19 kalkuluen arabera,)\nBezalako jokoa Avril Lavigne Jokoak\nHollywood Celebrity Janzten\nDeskarga jokoa Avril Lavigne\nEmbed Joko Avril Lavigne zure web orrian:\nJokoaren txertatu Avril Lavigne zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Avril Lavigne, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Avril Lavigne-rekin, baita ere, jokoa jokatu zen:


Instrukzioak gure eskuetan jartzen dituen tresna guztiak erabiliko ditugu Osakidetzako EPEan gertatutakoa argitzeko | LAB SINDIKATUA\nEkintza Sindikala Instrukzioak gure eskuetan jartzen dituen tresna guztiak erabiliko ditugu Osakidetzako EPEan gertatutakoa...\nInstrukzioak gure eskuetan jartzen dituen tresna guztiak erabiliko ditugu Osakidetzako EPEan gertatutakoa argitzeko\nLan juridiko honetan, LABek indar guztiak eta instrukzioak bere eskuetan jartzen dituen tresna guztiak erabiliko ditu EPE horretan gertatutakoa argitzeko. Osakidetzako eta HAEEko zuzendari ohiek dituzte inkognita garrantzitsuenen erantzunak kasu honetan.\nMedikuak kontrolpean izateak esan nahi du Osakidetzaren gobernantzaren zati inportate bat kontrolpean izatea, eta Osakidetzak badaki eskasian obedientzia sortzen dela. Fakultatiboen kategorian beste kategorietan baino %30 handiagoa da lanpostuen eza. Historikoki, Osakidetzak eskasia hau erabili du filtrazioen bidez ospitaleetako funtsezko pertsonen obedientzia erosteko.\nAzterketetan emandako filtrazioak ez dira Darpon, Mugica, Balerdi, Soto, Arcelay eta Apariciotik kanpo gertatu, baizik eta nukleo operatibo horrek hartutako erabakiei esker. Nukleo operatibo honetako kideek neurri batzuk inplementatu zituzten legezkotasunaren itxura emateko helburuarekin, baina gauzek berdin egiten jarraituko zuten.\nHAEEren parte hartzea da, agian, neurri horien artean garrantzitsuena da: HAEEk azterketak egingo zituela berme bezala aurkeztu zuten Osakidetzatik kanpoko erakunde bat izateagatik, baina instrukzio honi esker, jakin dugu HAEEk erabilitako azterketen egileak Osakidetzak izendatu zituela, Darpon eta Arcelay buru zirela egin zen bilera batean.\nNorabide berdinean aurkeztu zuten “eskuliburu operatiboa”, prozedurako beste berme bat bezala, baina gero, instrukzioari esker, jakin dugu nukleo operatibo honek eskuliburua ez betetzeko baimena ematen ziela epaimahaietako kideei, adibidez, oposiziogileen anonimotasuna apurtzeko. Baimen horiek idatzita daude eta auzian daude.\nSalaketa publikoa egin arte, salaketa desberdinak heltzen ari ziren Osakidetzara, kategoria batzuetan (plastika, kardiologia, angiologia, anestesia, etab.). Kasu guztietan, Osakidetzaren jarrera salaketak ez bideratzearena izan zen, adibide ugari daude, baina kardiologian, angiologian eta plastikan oso agerian geratu da nukleo operatibo honen jarrera pasiboa eta buxatzailea.\nBehin salaketa publikoa eginda eta eskandaluaren tamainak behartuta, ikerketa-espedienteak ireki ziren lehenago ikertzeko elementurik ez zegoela erabaki zuten egoeretan.\nIkerketa-espedienteak egiteko, Osakidetzak EPEaren antolakuntzaz arduratzen ziren batzuk (nukleo operatiboko kideak zirenak), EAJko kide nabarmenak eta epaimahaietako kideak izendatu zituzten.\nIkerketa guztiekondorio bera jaso zuten, “ez dago frogarik”. LABek esan behar du ez zituztela bilatu. Bitartean, filtrazioak salatu genituenok, mehatxuak eta mespretxuak jasotzen ari ginen Darponen aldetik legebiltzarrean.\nOviedoko txosten psikometrikoak ere ikerketa argigarria ez egitea zuen izkutuko helburu bezala. Bere egileak, bai legebiltzarrean, bai epaitegietan argi utzi du eskatutako ikerketak ez zuela balio filtrazioak identifikatzeko ezta kokatzeko ere. Horrela jakinarazi zien nukleo operatiboko kideei lehen momentutik.\nHauek dira guztien artean dauden argudioetako batzuk nukleo operatibo horretako kideen deklarazioa berriz eskatzeko, ikertu gisa. Elementu askoz gehiago existitzen dira, horregatik nukleo operatibo honek delitu asko eta larriak egin zituela pentsatzen jarraitzen dugu.\nNukleo operatibo honek egindakoaren ondorioak badaude: milaka fakultatibori iruzurra egin diote, 13 kategoria geldituta daude eta horietan ez da EPE berririk egongo ezta lekualdatze prozesurik ere, etab. Pertsona hauek eta osasun sistema publikoa dira benetako biktimak. EPEa desastre hutsa izan zen eta gainera, legea hautsi zen.\nEz dago argudio posiblerik kudeaketa honen aurrean harrotzeko eta, bai aldiz, barkamena eskatzeko eta epaitegietan argibide guztiak eskatzeko.


Javier Megíasekin topaketa: barne-ekintzailetzaren jarioa - SPRI\nSPRI / Up-euskadi / Ekintzaile / Javier Megíasekin topaketa: barne-ekintzailetzaren jarioa\nJavier Megíasekin topaketa: barne-ekintzailetzaren jarioa\nDatorren Maiatzaren 29an Miñanoko Parke Teknologikoan elkartuko gara Javier Megias-ekin, ekintzailea, inbertsiogilea, aholkularia eta business angel ere badenarekin. Makina bat startups eta inbertsio-fondotan kontseilaria izateaz gainera, Stratupexplore-eko CEO eta ko-sortzailea da; Espainiako startup eta inbertsiogileen komunitaterik handienetakoa da, eta Europakoen artean jardun handienekoa. Horrez gain, askotariko enpresa eta erakunderen aholularia ere bada, besteak beste, Europako Batzordearena, eta business angel modura dihardu, besteak beste, BigBAN Angels taldeko zuzendaritza-batzordekide gisa.\nJavierrek industria-enpresetan negozio-eredu berriak abiatzeko estrategiez hitz egingo digu, eta baita baliabideak mugatuak direnean hazkundea azkartzeari buruz. Beste zenbait gairen artean, “bootstrapping” delakoa (enpresaren jarduera finantzatzeko fakturazioa erabiltzea, kanpo-finantzaketa bilatu ordez) eta “growth hacking” (enpresa-ekimen berrien hazkundea azkartzeko marketin teknikak) ere jorratuko ditu.\nJavier Megíasekin antolatutako topaketa hau Barne-Ekintzailetza bultzatzeko Ekimenaren barruan abian jarritako ekintzetako bat da. Azken hilabete hauetan, ekintzailetza korporatiboa sustatzeko helburua duten jarduerak garatzen ari dira, besteak beste, industria-enpresetako zuzendaritza taldeak formatzeko eta bide horretan aurrera egitea erabaki duten enpresei laguntzeko, enpresa-egitura berriak sor ditzaten.\nTopaketan parte hartzea doakoa da, baina toki-kopurua mugatua da. Beraz, interesa baduzu, zure tokia eskatzea gomendatzen dugu. Horretarako, ondoko eskabidea bete behar da.\n“Barne-ekintzailetzako adituekin elkartea. Javier Megías”. Eman izena HEMEN.


Korporazioko kooperatiben salmentek beste mugarri bat ezarri zuten, 200.000 milioi pezetaren muga, 1.200 milioi euroren muga gainditu zuten. Halaber, esportazioek beste zifra borobila erdietsi zuten: 240 milioi euro (40.000 milioi pezeta). Era berean, esan behar da Ikerlan punta-puntako teknologia izatea eskatzen zuten nazioarteko hainbat proiektutan zegoela sartuta, Comet, Sprint eta Esprit programa komunitarioetan hain zuzen ere.Ideko Ikerketa eta Garapen Zentroa sortu zen, informatika bitartekorik aurreratuenekin eta 1,6 milioi euro (270 milioi pezeta) inbertituz. Fagorreko Batzar Nagusiak Fabrelec –egun Edesa– elkartzea onartu zuen. Danobatek eta Soralucek makina erremintaren sektorean izandako eskaerarik handiena lortu zuten elkarrekin. Izan ere, Txekoslovakiako Agrocet enpresarentzat 80 metro luze zen eta 9,38 milioi euro balio zuen fabrikazio linea ekoiztu zuten. Era berean, OnaPres kooperatibak ekialdeko Alemaniara 960.000 euro balio zuten bi prentsa hidrauliko saldu zituen. Orklik etxeko tresna elektriko txikien sektoreari eta banaketa makina industrialen fabrikatzaileei zuzenduriko elektrobalbulen produkzioari ekin zion.


2+2=5? -> MATE + MATE = LITERATURA?: 2016-05\nEkaitz, Maite, Mikel, Irati, Martin eta Lucía maiatzaren 22an San Cristobalen\nMaiatzak 22 zituen igandean. 78 aldiz hotz eta 78 aldiz busti bihurtu zen maiatzaren 22ko igande goiza San Cristobal gainean. Azken urteotan urtero inguratu izan naiz Txinparta Elkarteak maiatzaren 22aren buelta-inguruan antolatzen duen omenaldi ekitaldira. San Cristobalgo Gotorlekuko sarrera nagusiaren aurrean hitzak bertso, poesia, kantu, musika, esker-oroitzapen modura egiten dio omen memoriari. Memoriari omen modu aktiboan egin behar baitzaio, egoten jakinez, entzundakoa jasoz, jasotakoa sentituz, sentitutakoa hausnartuz eta hausnartutakoa kontatuz. Hirurogeita hemezortzi urte bete dira ihesaldi saiakeratik, 78 urte iheslarietako hiru mugaz bestaldera iritsi zirenetik, 78 urte baino gehiago garai bateko erietxea kartzela eta kartzela infernu toki bihurtu zutenetik.\nAurtengo omenaldi ekitaldira eguraldiak hotza eta bustia ekarri du. Horrela irudika dezakegu bere garaian eskenatoki krudela: hotza, bustia eta goseak zulatua.\nEguraldia modu batekoa edo bestekoa izan, omenaldiak beti izaten du, ordea, berotik eta gozotik asko. Bertan preso egon edo fusilatu zituztenen senitartekoen testigantzak zuzen-zuzenean entzutea memoriari egin diezaiokegun keinu eraginkorrenetakoa da, ustezko egiari mozorroa kentzen hasi eta egia biluztua ezagutzen hasteko modua.\nErnesto, Teodoro, Calixto eta Victorino izan ziren igandean memoriaren oihartzun kateatuak tximeleta aske bihurtu zituen izenak.\nMaite Mené, Lucía Sócam eta Ekaitz Goikoetxea kantuan entzutea beti da ederra, Martin Erroren txistu hotsa entzutea zirraragarria den bezalaxe.\nMemoriak hori du ederra, edo hori behar luke eder: sare bihurtzeko gaitasuna. Aurten Urretxuko lagun bat izan dut aldamenean aurkezpen lanetan: Mikel Babiano. Eskerrik asko, Mikel, jakinmina konpromiso bihurtzeagatik.\nEta ez nuke tarte hau itxi nahi orain dela hiru bat aste hil zen Txinpartako kide Jesus Mari Urbiolari muxu handi bat eman eta Txinparta Elkarteak egiten duen lana txalotu gabe. Maiatzaren 22a joan da, etorriko da hurrengoa ere; denborak ez daki, ordea, salto jauziez, memoriari askatasunez hegan egiten uztea urte osoan lan egitea baita.\neuskalerria irratirako prestaturiko irrintzia. Entzungai: http://euskalerriairratia.eus/komunitatea/IratiGoikoetxea/1464189871315\nNi, Irati orain 18:33 No hay comentarios:\nEkaitz, Nagore, Itziar eta Imanol Segura Irratian\nBazen behin ipuin bat kalabaza batean sartu zutena. Ipuina kalabazatik atera ahal izateko hiru desio eskatu behar izan zituen Itaka uharteak. Eta halaxe elkartu ziren Segura Irratiko mahaiaren inguruan Nagore Leon, Itziar Saenz de Ojer eta Imanol Arabaolaza ipuinak kontatzera. Basoko misterioak elefantearekin eta lotsarekin nahastu eta astinaldiak kalabaza misteriotsua ireki ahal izan zuen.\nHori guztia apirilaren 9an gertatu zen. Kalabaza irekita dago ordutik eta gauero-gauero ipuinak kontatzen dizkie ipuinetan sinesten ez duten ibiltariei. Ez dakit zergatik; guztiei begi berri bat jaiotzen zaie bekokian.\nApirilaren 9ko Itaka saioan entzungai dituzue ipuinak (eta baita Maider Agirrek Ezkaratzetik txutxumutxuen inguruan egindako hausnarketa ederra ere). Hori bai, arretaz entzun, uneren batean belarria galtzen baduzue bekokian begi berri bat...\nItziar, Irati eta Nagore martxoaren 18an Ordiziako Barrenan\nMartxoaren 5ean ezagutu nituen Itziar eta Nagore, Ordiziako D´elikatuzen elkartu ginen hirurok Pili, Marisol eta Ekaitzekin batera. Zertara eta jolastera. Zertara eta ipuinak kontatzera. Zertara eta Ahoz aho 2016 ipuin kontaketa lehiaketan parte hartzera. Lan bikaina egiten du Intujai Teatro taldeak urtero-urtero besteak beste Ordizia eta Tolosan otsailean eta martxoan antolatzen duen hilabeteko zikloan.\nLehenengo parte hartze honetan finalera igarotzeko zortea izan nuen (plazera da ipuin bat birritan jendaurrean kontatzeko aukera izatea) eta finalean kalabaza neureganatzekoa. Halere, eta kalabaza Iruñeako egongelan dagoen arren, kalabazaren haziak Lizartza eta Tolosan ere badaudela esango nuke, kalabaza ez baita inorena; izatekotan ipuinak kontatzen ditugun guztiona baita.\nEskerrik asko Mai, Bea eta Alairi antolaketa honengatik guztiagatik eta aurtengo edizioan zuekin batera gozatzeko aukera izan dudan ipuin kontalari guztiei. Datorren urtean gehiago!\nIpuinak entzungai eta ikusgai Goierri Telebistan: http://www.gitb.eus/azken-berriak/8268-ahoz-aho-jaialdia-narrazio-lehiaketa?category_id=21\nHitzen Uberan egindako elkarrizketa: http://uberan.eus/?gatzetan-gordeak/elkarrizketak/item/ez-da-gauza-bera-ipuin-bat-idaztea-edo-kontatzea\nIrati martxoaren 18ko ipuin kontaketan\nNi, Irati orain 20:32 No hay comentarios:


Andorra ez da gaur lehen zena. Bigarren Mundu Gerratik hona neutraltasunaren babesean paradisu fiskal bilakatua, XXI. mende hasierako krisi globalaren eraginez Frantziak eta Espainiak jarduera ekonomikoa aldatzera behartu dute. Ikusteke dago aldaketak kosmetikotik zenbat izango duen.\nTalavan izeneko batek ipini du argazki hau Panoramio zerbitzuan; Andorrako Santa Coloma eliza ageri da bertan. Artea maite duten turistek asko estimatzen dituzte Pirinioetako erromanikoan eraikitako elizok, nahiz eta horien barruan zeuden iruditeriak ia denak atzerrira bidalita egon, ostuta edo saldurik. Hala ere, Andorrak erakartzen dituen turista gehienak ez datoz etxola, baseliza eta mendiz osatutako paradisuaren bila. Gehienak, bidaiari arruntak, autoz itotako kaleetako denden usainak erakarri ditu, horietako prezio zergabakoek. Minoria diruduna, aldiz, bankuen diskrezio famatuaren berora hurbildu da. Bulegoen hiru laurdenak Espainiako bankuen filial mozorrotuak dira. Zeru horietan babesten dituzte sosak, zoriontsu, Espainiako aberatsek.\nPeter Seeger kantari zahar (maiatzean bete ditu 90 urte) amerikarra liluraturik itzuli zen, antza, 1960an Andorran pasatu bakantzetatik. Kanta bat egin zion Malvina Reynolds-en hitzokin:\n“Egon nahi dut Andorran, Andorran, Andorra\nEgon nahi dut Andorran, leku zoragarria.\nLau dolar eta xentimo ale batzuk dauzkate\nEntzun duzue inoiz halakorik?\nBada estatu burujabe bat,\nbost mila arimaz osatua\neta zoragarria derizkiot,\nehun eta laurogei mila golde lur,\nKristoren pila maite dut.\nbost dolar ere ez armatan,\nhorra zer ikusi dudan han”.\nSeeger eta Reynolds kantari errebeldeei bezala beste kanpotar ugariri egin zaio betidanik erakargarri Pirinioetako haran koxkor independentea. Bertakoak, berriz, harro daude 1258tik gozatzen duten burujabetza bitxiaz. Haien ereserkia hasten da: “Gure aita Karlomanek askatu gintuen arabiarretatik (...) Karlomanen inperioaren alaba bakar eta azkena naiz / Kristau hamaika mendez, kristau jarraitu nahi dut”.\nLuzaz baliatu da Andorra geopolitikak aspaldi egindako opari hartaz, alegia, ondoko bi estatu handiek batera babestua izateaz. Andorrako “printzeak” dira Frantziako presidentea –bera delako Foixeko kontearen oinordekoa– eta Seu d’Urgell-eko apezpikua. Buruzagitza bikoitz horrek lagatako tartean, negozioak ugaritu dira azken hamarkadetan Andorran, baina XXI. mendeko krisitzarrak hankaz gora ipini die sistema.\nKontuotaz Fred Halliday idazle eta irakasle irlandarrak idatzi du Andorra’s model: time to change (Andorrako ereduari aldatzeko garaia heldu) artikuluan. Hallidayk London School of Economics unibertsitatean nazioarteko harremanez irakatsi du, eta BBC, ABC, Al-Jazeera, Irish Radio eta beste hedabide askotan eskaini ditu Ekialde Hurbilari buruzko analisiak. Orain Bartzelonan ari da Institució Catalana de Recerca i Estudis Avançats erakundean.\nJoan den apirilean hautatu zituzten andorratarrek agintari berriak, eta emaitzetan islatu zen hango egituren aldatu beharra, lehenbiziko aldiz alderdi sozialdemokrata nagusitu baitzen, Jaume Bartumeu buru. Aldaketa, ordea, politikatik askoz haratago doa: Andorrako ekonomia lur jota dabil, Hallidayren analisiaren arabera, zeuzkan hiru oinarriek egonkortasuna galdu diotelako.\nLehenik, azken neguotan elurra asko urritu denez, eskiari lotutako turismoak behera egin du. Bigarrenik, zergarik gabeko erosketetara zetozenen bidaiak gutxitu dira, funtsean Espainia krisi ekonomiko betean murgildu delako. Hirugarrenik, krisiak munduko estatuak diru beharrean utzi dituenean, paradisu fiskalak kontrolatu nahian hasi dira politikariak, eta Nicolas Sarkozyk oso zorrotz hartu du Andorra.\nDuty-freea nola lotu\nAndorrako ekonomiarentzako lehen alarma Standard&Poor’s etxeak piztu zuen 2008an, haren zor publikoaren kualifikazioa AA mailatik AA- mailara jaitsi zuenean. Askoz latzagoa gertatu zen aurtengo otsailean, hauteskunde kanpainaren atarikoan, Nicolas Sarkozyk andorratarrei egin mehatxua: edo sartzen zarete Suitzak eta Liechtensteinek bai zergetan eta bai bankuen gardentasunean hartu dituzten neurrien arrasto beretik, edo bestela zigor ekonomikoak datozkizue.\nParadisu fiskalen kontrako borrokan norbait dela erakutsi nahi izan du Sarkozyk hilabeteotan, hortik bere mehatxua: “Aldatu ala hil” esan omen zien Parisko ordezkariak Andorrako agintariei. Azkar hartu zuen jarrera bera Espainiak, horrek Gibraltarri presioa gogortzen lagunduko diolakoan.\nArin erantzun dute andorratarrek. Irailean bankuen sekretuaren arauak aldatu dituzte eta akordioak proposatzen hasi zaizkio Frantziari eta beste herrialde askori.\nUrte luzez Andorra ugarte bat izan da banku eta zerga kontuetan. BEZik ez komertzioetan. Irabazien gaineko zergak %10ean 35.000 euro arte. Atzerritiko diruei gobernuak %4ko inposa ezartzen zien, hori zuen diru iturri nagusia.\nBeste diru iturria, jakina, kontrabandoan datza. Klase guztietako merkantziak pasatzen dira gauero Andorratik Espainia aldera. Horien artean, tabakoa. Haran hura tabakoa hazteko oso egokia dela diote, baina hango soroek nekez sor lezakete esportatzen duten adina tabako orri.\nKontrabandoak, bankugintza arreak eta zerga arinek erakarritako turismoaren epelean, 1960etik populazioa nabarmen handitu zen. Horregatik gaur egun Andorrako haranean bizi diren 85.000 herritarretatik %37 besterik ez dira andorratar nazionalitatea daukatenak, gainerakoak espainiarrak dira (%32), portugesak (%16) eta frantsesak (%6). Datuotan ez dira bereizten atzerritar katalanak, eta mereziko zukeen: Andorrak betidanik katalanera eduki du hizkuntza ofizialtzat.\nMende luzez harana isolaturik bizi izan zen. Argindarra ez omen zen iritsi 1930 arte. Munduko gerretan neutraltasunari atxiki zitzaion. Geroago heldu zen Andorraren hazkundea, eta hala ere 1993 arte ez zuen eduki benetako konstituzio bat, herritarrei ordezkapen politikoa bermatzen diena. Gaur, oraindik ere, biztanleen herenak baino ezin du bozkatu.\nJoan den apirilean herritarrok agintea Partit Socialdemòcratari eman zioten, parlamentuko 28 jarlekuetatik 14. Oposizioan geratu dira 11 jarleku eskuratuta orain arteko agintariak, Coalició Reformista indarrean bilduak. Andorra pel Canvik hiru lortu ditu. Legebiltzarretik kanpo geratu da, botoen %3 eskuratuta, Els Verds d’Andorra, historian lehenbizikoz herrialdea errepublika izendatzea eta Espainia eta Frantziako printzeen babesletza desegitea aldarrikatu dutenak.\nZelan edo halan, Andorrako hautagai guztiek nabarmendu dute, Fred Hallidayk dioenez, egokitu beharra daukatela banka egiteko eta zergak antolatzeko Europan indarrean dauden eskemetara . “Suitzak ez baldin badu ahalgorik Europaren eta AEBen presioei aurre egiteko, begi bistakoa da andorratarrik egoskorrenak ere ezingo diela.\nAldaketa oso sakonen beharrean dago Andorra. Bankugintza iluna batetik, zergabako merkataritza bestetik, neguko kirolaki... “eredu andorratarra” omen dago krisi betean. Garaiz aldatzea lortuko du?\nSasi-txistez amaitu du Hallidayk. Andorran oraindik ohitura omen dago inor bortizki hilda azaltzean ikertzaileak gorpuari buruan kolpetxoa eman eta galdetzeko: “Mort, qui t’hat mort?” (“Hilotz, nork hil hau?”). Andorrako negozioa hilik agertuko denean, erantzungo omen du: “Sarkozyk!”.


uriola.eus 2014-08-20 16:48 Kirolak Alde Zaharra\nEgiguren II eta Enbil izango dira final handiko protagonista nagusiak. Berriro ere, zestalariak txapela lortzeko lehiatuko dira Club Deportivo Bilbaoko frontoian abuztuaren 22an, arratsaldeko 19.00etan.\nJosu Torre Altonaga 2014-08-20 16:29 Jaiak\nZuzenak idaztea izango zen bidezkoa baina zezenak jartzerakoan zezenak jarri nahi duen, gure Aste Nagusiak ezinbesteko elementuak direlako betidanik.\nTortila Patata txapelketako saridunak\nBilboko Konpartsak 2014-08-20 11:12\n465 tortila aurkeztu dira, record berria ezarriz. 1500 pertsona inguru egon dira Areatzan sukaldatzen: 1.800 kg patata 700 kg kipula 4.800 arraultz 253 litro olio Saridunak 2014_TORTI_INDIVIDUAL 2014_TORTI_KONPARTSAK\nSantutxuko bertso eskolako lagunek hartu dute Santiago plazako lekukoa gaur\nuriola.eus 2014-08-19 16:18 Jaiak Alde Zaharra\nAitor Irastorza, Oier Aizpuru, Amaia Iturriotz eta Ibon Ajuria, Santutxuko bertso eskolako gazteen txanda izan da gaur. Santiago plaza jendez bete da lau gazteak bertsotan entzuteko.\nUEMAk eskuratu du Hau Pittu Hau konpartsaren Euskara Saria\nuriola.eus 2014-08-18 17:54 Jaiak Alde Zaharra\nHau Pittu Hau euskaldunon konpartsak, urtero legez, Euskara Saria banatu du gaur arratsaldean. Aurten, Udalerri Euskaldunen Mankomunitateak jaso du.\nAlaia Martin, Nerea Ibarzabal, Iratxe Ibarra eta Amaia Agirrek saio polita eskaini dute Santiagon\nuriola.eus 2014-08-18 16:00 Jaiak Alde Zaharra\nSantiago plaza gendez bete da eguerdiko 13:00etan, Nerea Ibarzabal, Iratxe Ibarra, Amaia Agirre eta Alaia Martin bertsotan entzuteko.\nLarunbateko konpartsen jaitsiera\nAne Zabala 2014-08-18 09:43 Jaiak\nUrtero bezala, larunbatean konpartsa guztiak kalejiran joan ziren Arriagara Marijaiari ongi etorria ematera. Parte hartzea handia izan zen eta giro ezin hobea.\nHeldu da Mari Jaia!\nuriola.eus 2014-08-16 20:42 Jaiak Alde Zaharra\nHeldu da eguna eta pregoia eta txupina bota ondoren Marijaia Arriagako balkoira atera da. Asier Garciak argi utzi du bere pregoian, lan asko dagoela egiteko eta beharrezkoa dela "gizartearen izaera inklusiboa eraikitzea"; horretarako, bilbotar eta euskal herritar guztien beharra azpimarratu du, "elbarrituak gizarte eremu guztietan errespetatuak izan daitezen".\n‹‹ Aurrekoak 1 2 3 4 ... 42 43 44 45 46 47 48 49 50 51 52 53 54 Hurrengoak ››


Kindleberry Pi edo Kindle-k Raspberry Pi | betetzen duenean Hardware librea\nKindleberry Pi edo Kindle-k Raspberry Pi betetzen dutenean\nSBC Raspberry Pi taula proiektu askotan erabiltzeko joera du. Berria ez den zerbait da, baina askorentzat ezezaguna da irakurle elektronikoak berrerabiltzea edo liburu elektronikoak izenarekin ere ezaguna. Gailu horietako asko hackeatu eta gure proiektuetarako pantaila indartsu gisa erabil daitezke.\nHitz egiten ari garen proiektua ez da berria, baina orain irakurle elektronikoak "hain modan" ez daudenez, eraiki daiteke gailu zaharrak berrerabiltzeko larrialdietarako mini-ordenagailua.\nProiektuak Kindleberry Pi du izena. Izenak dioen bezala, proiektua Amazon eReader, Kindle eta Raspberry Pi arbela berriro erabiltzean oinarritzen da. Kindleberry Pi Kindle tinta elektronikoen pantaila edo monitore gisa erabiltzen duen proiektua da horrek Raspberry Pi-k prozesatzen duen guztia erakusten du, ordenagailuko monitore normal batek bezala. Egia da eReader bat erabiltzerakoan bideoak bezalako zenbait fitxategi ezin direla erabili, baina gure eguneroko lana dokumentuak irakurtzean oinarritzen bada, proiektua interesgarria eta osasungarria izan daiteke gure begientzat.\nKindleberry-k Kindle zaharra berrerabiltzeko eta tinta elektronikoko monitore bat lortzeko aukera emango digu\nLa webgune ofiziala proiektuaren eskura dago denen eskura eta eraikitzeaz gain, ahal dugu lortu Amazon Kindle-k behar bezala funtziona dezan. Kindleberry Pi oinarrizko Kindle eta Raspberry Pi B ereduarekin egin zen, hau da, proiektu zaharra da baina Amazon gailu berriekin eta Raspberry Pi bertsio berriekin bezainbeste balio du.\nEta ahal dugu erabili Raspberry Pi Zero arbela eta proiektua ordenagailu eramangarri bihurtu mahaigaineko ordenagailu mini baten ordez. Raspberry Pi-rekin eraikita dagoenez, nahi adina aldaketa eta pertsonalizazio egin ditzakegu edo gure ezagutzak ahalbidetzen digu.\nArtikuluaren bide osoa: Hardware librea » Raspberry Pi » Kindleberry Pi edo Kindle-k Raspberry Pi betetzen dutenean\nNexa3D-k bere 3D inprimagailu azkarra erakusten du\nBugatti bere ibilgailuentzako balazta-pinzak fabrikatzen hasiko da 3D inprimaketa erabiliz


Baratza balkoian Apirilak 29 – Maiatzak 05 | Supazter Digitala\nHasiera > Balkoian, Baratza\t> Baratza balkoian Apirilak 29 – Maiatzak 05\nBaratza balkoian Apirilak 29 – Maiatzak 05\n2013/05/05 iker\tUtzi iruzkina Go to comments\nAste honetan baratzara joan gabe eta balkoian ditudanak partekatuko ditut. Goiko aldean neguan landatutako marrubiak. Landarea lore gutxi batzuekin erosi genuen. Landare txikia. Baina hasi dira marrubiak gorritzen. Bat, guk jan zain dago.\nBeheko aldean perrexila. Orain dela bi hilabete prestatua. Bi zanga txiki, ez oso sakanonak, egin nituen eta hazia bota nuen. Gero ur pixka bat. Ia egunero euria egin duenez ez dut asko ureztatu. Bero asko egin duen egunetan , gaualdean ur pixka bat eta kitto.\nEta hemen esperimentu txiki batzuk. Baratxuriak dira. Goikoa normal ateratzen ari da baina beheko argazkikoa baratxuriaren behekaldetik hazten ari da.\nBaratxuri samurra landatzeko baratxuriaren burua sartu behar dugu. Lurrean zulo bat egin, ez da sakonegia izan behar eta burua gorantz begira ( adar antzekoa goraka) sartuko dugu.\nHurrengo astean tipula landatu nahiko genuke. Gauza kuriosoa baserrikoak ez garenontzako. Landarea erosterakoan “zientoka” erosten da, nahi bada (lehengoen ohiturari jarraituz), hau da, ziento bat, ziento erdia. 100, 50 esan beharrean. guk ziento erdi tipula gorria eta beste ziento erdi tipula txuria erosi nahi genuke. Lehortzen utzi eta urte guztirako izateko.\nPost hau idazten bukatzen ari nintzela, semeak marrubia jan du.\nMailak:Balkoian, Baratza Etiketak: balkoian, baratxuria, baratza, baratza balkoian, marrubiak, perrexila\nBaratzan.Udako uzta bukatzear Baratza Apirilak 15-21


Madarikatua izan dadila...\n“Madarikatua izan dadila jaten duzuen janaria, edaten duzuen edaria eta arnasten duzuen airea. Madarikatua izan dadila zanpatzen duzuen lurra eta lotarako duzuen ohea. Sua eta harria besterik ez dezala bota zeruak zuen gauzen gainean; zuen lanaren emaitzarik ez dezazuela goza, eta beharrean zaudetenean ez dezazuela laguntzarik aurkitu. Auzitara jotzen duzuen bakoitzean kondena zaitzatela. Jainkoaren madarikazioak harrapa zaitzatela, Aingeru Santuek babesik gabe utzi eta infernuko deabru guztiak gau eta egun inguruan izan ditzazuela. Eta lurrak bizirik irentsi zaitzatela, gorputz eta arimaz infernura eror zaitezten eta munduan zuen entzutearen arrastorik gera ez dadin. Honen adierazgarri, kandelak uretan itzaltzea agintzen dizuet eta, lurrera botata, oinazpian zanpatzea; eta inor ez dadila kandela hauetaz baliatu, zuen betirako kondenazioaren seinale (diren gauza) madarikatuak baitira.”\nMadarikazio beldurgarri hauek Alkizako legarratarren kaparetasun- agiritik jaso ditut. Han ematen da gertatutakoaren berri eta aurreko hitz hauek Alkizako elizan esandakoak omen dira.\nHonez gero badakizue 1609ko abenduaren 7an Alkizako erretoretxeak su hartu zuela. Dena kiskali zen. Alkizako erretoreak, kezkatuta, Iruñako gotzainarengana jo zuen egoera azaltzera, hark behar ziren aginduak eta baimenak eman zitzan (garai hartan, Gipuzkoako mendebal aldea Iruñako gotzainaren menpe zegoen). Dirutan 150 dukatetik gora kostako ez zen apaizetxe berria egiteko agindua eman zuen gotzainak eta, baita beste gauza batzuen artean ere, sakramentu- liburu berriak erostekoa (bataiatuak, ezkonduak eta hildakoak apuntatzeko). Baina bazen beste liburu bat erretorea bereziki kezkatzen zuena: elizako diru-kontuak apuntatzeko zeukaten liburua. Diru-kontuen liburua ere erre egin da –dio gotzainak–, eta, ez dakigunez nork eta zer zor dion elizari, zera agintzen dugu: zordunak erretorearengana azal bitez eta esan elizari zor diotena. Agindu hau betetzen ez duena eskumikatuta edo eskomulgatuta geratuko da.\nEta, ondoren, madarikazio harrigarri –niretzat, behintzat– horiek azaltzen dira.\nAgindu horiek 1610eko urtarrilaren 10ean eman zituen gotzainak. Erretorea don Adrian Urrutia zen eta elizako diruzaina, berriz, Arpideko Martin.\nEzkontzarako proklamak egiten diren antzera, don Adrianek hiru igandez segidan (1610eko urtarrilaren 17an, 24ean eta 31n) elizan irakurri zuen gotzainaren agindua. Aginduarekin batera eskumiku-madarikazio horiek ere irakurri zituen. Hitz horien bukaeran azaltzen denez, elizkizun berezia eta bitxia egin zen: kandelak itzali eta oinazpian zanpatuz ibili. Eta, seguru asko, ez zen horretan bukatuko. Auskalo nolakoa izan zen elizkizun hura!\nOrain dela 400 urte Alkizako eliza barruan sortuko zen iskanbila (apaiza builaka eta jendea kandelak itzalita, ilunpetan, oin azpian zanpatuz) ez zen nolanahikoa izango. Elizan partaide izan zirenei itolarria, ikara eta beldurra sartzeko moduko elizkizuna dirudi. Eskumikatua izatea zeruko ateak kate lodiekin itxi eta infernuko ateak parez pare zabaltzea baitzen. Sinestun batentzat –eta, orduan, denak ziren sinestun– izutzeko modukoa.\nHala ere, hain elizkizun berezia eta bitxia izan ote zen ala uste dugun baina ohikoagoa zen halakoak egitea? Benetan, beldurra sortzen ote zuen? Ez dakit.\nBadakit, ordea, eskumiku-mehatxua Elizak askotan eta gauza askotarako erabiltzen zuela. Adibidez, ari garen garai hauetan bertan, 1608an, gotzainak, eskumiku- mehatxupean, debekatu egin zuen honako hau: meza berrietan, mojen edo fraideen abitu-hartzeetan, hileta-elizkizunetan eta abar, bazkariak ematea edo bazkaltzera joatea, laugarren graduko ahaidetasun barruan sartzen ez ziren mahaikideentzat. Baina, agintari zibil eta erlijiosoek halako aginduak askotan ematen zituztela ikusirik, ez dut uste infernuko beldurrak jende asko mahai aurretik urrutiratzen zuenik. Euskaldunentzat sabela sakratua baita.\nIkusi nuenean, eskumiku-formula hau bitxia egin zitzaidan, ez nuelako horrelakorik beste inon ikusi. Interneten ahaleginak egin arren, bat bakarra aurkitu dut, eta ez hau bezain gogorra.\nLegarratarrak Amasatik (Legarra- Juanzuenea oinetxetik) datoz Alkizara ezkontza bidez. 1829an etxerako egin zen, eta Hondarribiko Pepita Setien Aranburuk gorderik daukan kaparetasunagiriaren kopia erabili dut, madarikazio horiek hona aldatzeko. Gazteleraz daude, baina badakigu euskaraz irakurri zirela, gotzainak hala egiteko agindu baitzuen.


2009 otsaila | Mundua Begira\notsaila 18th, 2009 12:34 pm Europa Leave a comment\nMunduan gertatzen direnen inguruan idazteko sortu genuen txoko hau. Gaurkoa kakotxa artean doa, aspaldian Euskal Herrira begira bait dago Mundua.\nGurean gertatzen ari direnak Europar Batasuneko beste txokoren batean gertatzea pentsa ezina da. Hala diote Nazioarteko hainbat aditu eta erakundek.\nGurean aldiz jende asko mutu.\nEAE hauteskundeak burutuko dira Martxoaren 1ean. Hauteskunde ez demokratikoak. Halakorik Venezuelan gertatuko balitz entzun beharko liratezkeenak…\nAgintarien betebehar nagusia hiritarren oinarrizko eskubideak errespeta daitezen da. Printzipio hori, sortu daitezkeen lege edo aginduen gainetik dago. Gurean jai.\nIbarretxe jauna EAEko lehendakaria izan den urteetan oinarrizko eskubide hauek bortxatuak izan dira, behin eta berriro. Ibarretxe jauna borreroa izan da gurean.\nEspainiar epaileek agindutakoa bete behar dutela esaten digute. Nahiz eta agindu horiek oinarrizko giza eskubide eta eskubide zibil eta politikoen kontra joan. Esan dezatela nahi dutena, baina ez dago egiten ari dutena justifika dezakeenik. Non dago limitea? Limiterik badago…\nEAE Madriletik gobernatua izateko arriskua azpimarratzen ari dira jeltzale askok. Noiz utzi dio ba Madriletik gobernatua izateari? PNV izan da espainiar interesen defendatzaile eta bultzatzaile nagusia, Ajuria Enea Espainiar gobernuaren sukurtsala bilakatu arte.\nGure herriak bizi duen gatazka ez du PNVk konponduko. Iruzur politikoa eta putxerazoa erabili nahi dituzte, PSOErekin batera gatazka bere horretan utziko duen estatutuaren erreforma egiteko.\nEgoera honen aurrean zer? Nire ustez gure betebehar nagusia, iruzur politikoa ekidin, eta gure herriak bizi duen gatazka politikoa konponduko duen prozesu baten alde indar egitea dira. Horretarako Euskal Herrian eta nazioartean jarriko nituzke indarrak. Bide horretan, Martxoaren 1ean D3M bozkatuko dut.\nArgentinako gobernua, aurrerakoia?\notsaila 4th, 2009 9:07 am Europa Leave a comment\nBost urte dira Nestor Kichnerrek hauteskundeak irabazi zituenetik. Ondoren, bere emazteak ordezkatu du Argentinako gobernuko zuzendaritzan.\nLehena gobernura iristean, sekulako ilusioa sortu zen, latinoamerikan ezkerreko gobernuak nagusitzen ari zirenaren ilusioak itsututa baldin bazen ere. Lehen neurria gainera, Diktadura garaiko jenoziden aurkako kasuak zabaltzea izan zen, Maiatzako Plazen Amekin hurbilketa ondoren eta azkenik jende txiorenari eman zitzaikion diru laguntzak.\nBaina agerikoa zen orduan, Amerika osoan ematen ari den klase borrokaren baitan, kontraesan handi bat zuela bere baitan gobernu berriak; inperiolismoaren aurkakoa izan daiteke, kapitalismoaren aurkakoa izan gabe? AEBei hainbat muga jartzea ondo baloratu zen baina barne kapitalismo basatiari bide emateko izan zen.\nDenborarekin, dirulaguntzen zati handiena amaitu da, lanpostu berriak ez dira sortu, Munduko Bankuko zorra ordaindu da (aurreko gobernuen aurkako borrokaren ardatza izan zenean), Venezuelarekin egiten diren negozio ekonomikoak kaltegarriak dira bertakoentzat (kredituen prezioa altua baita).\nAurrerakoitzat jo zuten askok eta askok Kichnerren Gobernua, montonero ohi asko sartu bai ziren Gobernuan. Orain, Bonasso idazlea bera, eta gobernuari babesa eman zioten askok, bere aurkakotasuna erakusten dute.\nKichnerrek denak engainatu zituen edo bere burua engainatzen utzi zuten? Bitartean, Argentinak, proiektu ezkertiar historikoa eraikitzen jarraituko du baina Kichner bikotearen engainu aurrerakoia atzean utzita.


Software askea archivos - ISF Euskadi\nTag Archive for: Software askea\nYou are here: Home / Software askea\nJendarte digitalaren garaietan pribatutasuna eta segurtasuna ekintzaileentzat\n24 urtarrila, 2020 /in Bilbo, EpTS, Noticias, Redes-Sareak, Universidad-Unibertsitatea, UPV/EHU /by Mugarik Gabeko Ingeniaritza\nSare-sozialen bitartez mugitzen diren deialdiak, haien artean espazio birtualen bidez konektatzen eta indartzen diren mugimendu sozialak, poliziaren kokapena denbora errealean adierazten diguten web orriak… jendarte digitalak eraldatu egin du ere aktibismo sozialaren parte handi bat artikulatzeko forma. Hong Kongeko protestak edo Herrialde Katalanetan Tsunami Democratic-en bitartez koordinaturiko ekintzek mahai gainean uzten dituzte herri-aldarrikapena ulertzeko era berriak, Internet koordinaziorako espazioa izanik. Baina, zer arrisku ekar dezake etengabe jagoten gaituen teknologia erabiltzeak? zein puntura arte sar daiteke kappitalismoa gure DNA aktibistan gu konturatu barik?\nAktibisten Eskolako hurrengo saioan, Hong Kongeko eta Herrialde Katalanetako esperientzietatik atera diren ikaskuntzei erreparatuko diegu eta app bidezko aktibismoak ekar ditzakeen potentzialitateak eta arriskuak aztertuko ditugu. Pribatutasunean eta segurtasunean sakontzeko, software askean eta Burujabetza Teknologikoan aditua den Dabid Martinez izango dugu gurekin. Taldean gai honen inguruan hausnartu nahi izanez gero, urtarrilaren 31ko saiora (ostirala) gonbidatzen zaitugu.\nParte hartu nahi baduzu, bidali mezu bat hezkuntza(a bildua)euskadi.isf.es helbidera, idatzi izenburuan AKTIBISTEEN ESKOLA eta esaiguzu parte hartu nahi duzula. Bertaratu ahal izateko, ez da beharrezkoa aktibisten Eskolaren aurreko saioetara etorri izana. Zain izango gaituzu!\nSaioa: Jendarte digitalaren garaietan pribatutasuna eta segurtasuna ekintzaileentzat\nNoren eskutik: Dabid Martínez\nNoiz: 2020 urtarrilak 31, ostirala\nhttps://euskadi.isf.es/wp-content/uploads/sites/31/2020/01/ESC-ACT-2020_S01-V0-BUENA.png 4961 3514 Mugarik Gabeko Ingeniaritza https://euskadi.isf.es/wp-content/uploads/sites/31/2016/03/0_3-300x88.jpg Mugarik Gabeko Ingeniaritza2020-01-24 14:25:162020-01-27 10:47:24Jendarte digitalaren garaietan pribatutasuna eta segurtasuna ekintzaileentzat